title: Boyz n the Hood – kulman kundit

text: Matkallaan kotiin Tre kohtaa Bloods -jengin jäseniä, jotka uhkaavasti kiusoittelevat Tretä, osoittaen häntä kaksipiippuisella haulikolla. Päästyään kotiin Tre saa hiustenleikkuun Furiousilta ja valehtelee tälle neitsyytensä menettämisestä. Aluksi Furious vaikuttaa huvittuneelta, mutta sitten kysyy tiukasti Treltä, käyttikö tämä kondomia, varoittaen sukupuolitautien tarttumisesta ja isäksi tulemisesta (käyttäen itseään esimerkkinä, sillä hän oli itse vain 17-vuotias, kun Tre syntyi). Eräänä iltana värvääjä Etelä-Kalifornian yliopistosta saapuu haastattelemaan Rickyä. Ricky toivoo saavansa stipendin yliopistoon, mutta on musertunut, kun saa tietää, että hänen on saatava 700 pistettä SAT-kokeesta saadakseen stipendin.


title: Boyz n the Hood – kulman kundit

text: Myöhemmin street racing-kokoontumisen aikana Bloods-jengin jäsen, Ferris, provosoi Rickyä. Tätä puolustaakseen Doughboy, nyt Cripsin jäsen itse, heristää .45 ACP -käsiasettaan ja lataa sen pelotellakseen Ferrisiä. Ferris ampuu MAC-10 -konepistoolillaan ilmaan, jonka seurauksena kaikki kaahaavat alueelta pois. Tren ja Rickyn pysäyttää tien laitaan LAPD-partio; pääkonstaapeli osoittautuu samaksi, joka vastasi murtovaras-hälytykseen Furiousin luona seitsemän vuotta sitten. Konstaapeli työntää aseen Tren niskaan ja pilkkaa tätä kysyen, mitä tämä aikoo tehdä asialle. Tre saapuu myöhään Brandin luo ja murtuu kyyneliin. Myöhemmin samana iltana he harrastavat seksiä ensimmäisen kerran.


title: Boyz n the Hood – kulman kundit

text: Seuraavana iltapäivänä tyttöystävänsä ärsyttämä Ricky tappelee Doughboyn kanssa. Brenda rientää Rickyn avuksi samalla moittien Doughboyta. Ricky lähtee talosta samaan aikaan, kun postinkantaja tuo kirjeen hänen SAT-kokeensa tuloksista. Ricky ja Tre näkevät Ferrisin ja Bloodsit ajelemassa naapurustossa ja oikaisevat kujien kautta ja hajaantuvat välttääkseen heidät. Samalla Doughboy tajuaa Rickyn ja Tren olevan vaarassa ja kiitää puolustamaan heitä. Bloodsit löytävät Rickyn ja tappavat hänet vain sekunteja ennen kuin Doughboy saapuu paikalle. Tre ja Doughboy pitelevät Rickyn ruumista surien tätä. Pojat vievät Rickyn ruumiin kotiin, missä Brenda ja Shanice hysteerisesti syyttävät Doughboyta tämän yrittäessä epäonnisesti lohduttaa heitä. Myöhemmin samana iltana Brenda nyyhkyttää Rickyn testituloksia, todeten tämän saaneen 710 pistettä, juuri tarpeeksi stipendiä varten.


title: Boyz n the Hood – kulman kundit

text: Vihaisena ja tolaltaan, jäljellä olevat pojat vannovat kostoa Bloodseille. Furious löytää Tren valmistautumassa ottamaan .357 Magnum -pistoolinsa ja myöhemmin vakuuttaa tämän luopumaan kostosuunnitelmistaan. Brandi ja Furious kuitenkin yllättävät Tren karkaamassa huoneensa ikkunasta liittyäkseen Doughboyn ja Cripsien mukaan. Myöhemmin samana iltana, kun ryhmä ajelee ympäri kaupunkia, Tre pyytää päästä ulos autosta. Doughboy ajaa sivuun ja päästää Tren ulos bussipysäkillä.


title: Boyz n the Hood – kulman kundit

text: Tre palaa kotiin, tajuten isänsä olleen oikeassa yrittäessään estää Tretä putoamasta väkivallan kierteeseen. Doughboy löytää Bloodsit syömässä pikaruoka-ravintolassa ja Monster avaa tulen heitä kohti Type 56-rynnäkkökiväärillä tyhjän parkkipaikan läpi kulkevassa Drive-by shooting -ammuskelussa. Huolimatta Dookien ja Monsterin pyynnöistä hälvetä paikalta, Doughboy nousee autosta ja itse päästää päivltä Ferrisin ja toisen haavoittuneen jengiläisen, Ferrisin turhaan rukoillessa elämänsä puolesta, kostaen Rickyn kuoleman.


title: Boyz n the Hood – kulman kundit

text: Seuraavana aamuna Doughboy vierailee Tren luona, nyt ymmärtäen Tren syyt jengin hylkäämiseen. Doughboy – kolme miestä tappaneena – tietää pian kohtaavansa kostoniskun Ferrisin kuolemasta ja hyväksyy rikoksen riivaaman elämänsä seuraukset. Hän surumielisesti kysyy miksi Amerikka "ei tiedä, ei näytä, eikä välitä, mitä getossa tapahtuu." Hän sanoo surullisesti, ettei hänellä ole enää yhtään veljiä jäljellä Rickyn jälkeen, mutta Tre lohduttaa häntä sanoen tällä olevan vielä yksi veli jäljellä. Doughboy kävelee sitten pois, kaataen mallasviinaansa kadulle.


title: Boyz n the Hood – kulman kundit

text: Epilogi -tekstissä kerrotaan, että Doughboy murhataan kaksi viikkoa myöhemmin. Tre ja Brandi jatkavat suhdettaan ja opiskelevat "Morehouse - "ja "Spelman -"collegeissa Atlantassa."Boyz n the Hood – kulman kundit" sai maailmanlaajuista ylistystä. Arvosteluja kokoava sivusto Rotten Tomatoes antaa elokuvalle pistemääräksi 96 % 49 arvioon perustuen, keskimääräisenä pistemääränä 8.3/10, mikä tekee elokuvasta "Certified Fresh" -arvoisen sivuston luokittelusysteemissä. Metacritic -sivusto antoi elokuvalle arvosanaksi 73 % perustuen 18 arvosteluun.


title: Boyz n the Hood – kulman kundit

text: "Boyz n the Hood"oli yksi 1990-luvun alun niin sanotun ”mustan aallon” elokuvista, nuorten afroamerikkalaisten ohjaajien esiinmarssista Yhdysvaltojen elokuvassa. Mustan aallon elokuvat menestyivät teattereissa varsin hyvin, mutta aiheuttivat paikallisia mellakoita. Muita vuoden 1991 mustien ohjaajien elokuvia olivat Mario Van Peeblesin "New Jack City" ja Spike Leen "Viidakkokuume".


title: Boyz n the Hood – kulman kundit

text: Elokuvaan on viitattu lukemattomia kertoja muissa tuotoksissa, mukaan lukien niin Lupe Fiascon, Gamen, kuin Ice Cuben itsensä tuotokset. Vuonna 1994 brittiläinen DJ-duo Remarc and Lewi tuotti kappaleen nimeltä "Ricky". Kappale itsessään on koottu useista äänipätkistä elokuvasta. Erityisesti kohtauksesta, missä Ricky murhataan. Ice Cuben kappale "It Was A Good Day" myös viittaa lievästi elokuvaan.


title: Boyz n the Hood – kulman kundit

text: Vuonna 2011, heinäkuun 12. päivän jaksossa Mo'Niquen talk show’ssa hän juhlisti "Boyz n the Hood – kulman kundit "-elokuvan julkaisun 20:ttä vuosipäivää yhdessä John Singletonin, Cuba Gooding Jr.:in, Yo-Yo:n ja Regina Kingin kanssa.


title: Boyz n the Hood – kulman kundit

text: Academy Awards: 1992


title: Boyz n the Hood – kulman kundit

text:
BMI Film Music Award
Image Award: 1993
MTV Movie Award: 1992
National Film Preservation Board, USA (kansallinen elokuvien säilöntä lautakunta):2002
New York Film Critics Circle Award: 1991
Political Film Society, USA: 1992
Writers Guild of America, USA: 1992
Young Artist Awards: 1992
Vuonna 2007 Channel 4 valitsi "Boyz n the Hood"in yhdeksi elokuvaksi listalle "50 elokuvaa, jotka tulisi nähdä elämänsä aikana".


title: Ahlfors

text: Ahlfors on muun muassa seuraavien henkilöiden sukunimi:


title: Victor Barsokevitsch

text: Victor Barsokevitsch (22. marraskuuta 1863 Helsinki – 6. maaliskuuta 1933 Helsinki), isänsä puolelta puolalaista sukujuurta, oli Kuopiossa kuvaamoaan pitänyt valokuvaaja, joka oli 1800–1900-lukujen vaihteen tunnetuimpia valokuvaajia Suomessa. Hänen uransa käsitti niin ateljeekuvausta, maisema- ja miljöökuvausta kuin lehtikuvaajanakin toimimista. Barsokevitsch aloitti toimensa Kuopiossa 1880-luvulla ja lopettaessaan hän lahjoitti vuonna 1927 negatiiviarkistonsa Kuopion Luonnon Ystäväin yhdistykselle. Arkisto on myöhemmin toimitettu Kuopion museolle, jolla on tätä nykyä hallussaan yli 70 000 lasinegatiivin kokoelma.


title: Victor Barsokevitsch

text: Konttoristina toiminut Barsokevitsch meni 1887 naimisiin kuopiolaisen valokuvaajan ja valokuvaamoliikkeen omistajan Adèle Sallinin (1857–1944) kanssa. Hän otti vaimonsa 1881 perustaman liikkeen nimiinsä, koska tuolloin ei naimisissa oleva nainen voinut omistaa liikeyritystä. Liike siirtyi Kuninkaankadulle Kuopion ydinkeskustaan. Tulipalo tuhosi valokuvaamon 1893, mutta paikalle rakennettiin uusi rakennus, jossa nykyään toimii Victor Barsokevitsch -seuran ylläpitämä VB-valokuvakeskus.


title: Victor Barsokevitsch

text: Adèle Sallinin (1857–1944) urasta ei ole jäänyt tietoa, sillä hänen kuvansa ja negatiivinsa olivat tuhoutuneet tulipalossa 1886. Tiedetään kuitenkin, että hän oli nimismiehen tytär Rautavaaralta ja muuttanut Kuopioon äitinsä ja sisarustensa kanssa. Myös hänen nuorena kuollut veljensä oli valokuvaaja.


title: Victor Barsokevitsch

text: Barsokevitsch jäi eläkkeelle ja muutti Kuopiosta Helsinkiin 1927. Negatiivinsa hän lahjoitti Kuopion Luonnon Ystäväin Yhdistykselle, ja ne ovat nyt Kuopion kulttuurihistoriallisen museon kuva-arkistossa.


title: BMD-sarja

text: BMD-sarja on neuvostoliittolaisten rynnäkköpanssarivaunujen sarja, joka on modifioitu BMP-1- ja BMP-2-vaunuista siten, että niistä on tehty ilmakuljetteisia. Käytännössä tämä tarkoittaa sitä, että niitä on helpompi kuljettaa ilmateitse, kuin edeltäjiänsä. BMP-sarjan ominaisuuksia on karsittu näissä huomattavasti ja tämä näkyy BMD-vaunujen sekä massassa että aseistuksessa. BMD-sarjaan kuuluu kolme perusmallia, jotka ovat BMD-1, BMD-2 ja BMD-3. Nimestään huolimatta BMD-3 muistuttaa ominaisuuksiltaan enemmän BMP-2:sta kuin BMP-3:sta. Suurin ero BMD-sarjan vaunujen välillä on näiden aseistus, joka on BMD-1:ssä 73 mm psv-kanuuna ja BMD-3:ssa 30 mm automaattikanuuna. Myös pst-ohjuksen laukaisin on modernisoitu aina version mukaan.


title: Lauri Ahlgrén

text: Lauri Kalevi Ahlgrén (s. 4. syyskuuta 1929 Karkku) on suomalainen taidegraafikko, taidemaalari ja taidealan järjestövaikuttaja. Hän on tunnetuimpia informalismin edustajia Suomessa. Ahlgrénin värikkäät abstraktit litografiat muodostuvat selvärajaisista alueista ja liittyvät muotokieleltään sarjakuvamaailmaan.


title: Lauri Ahlgrén

text: Ahlgrén toimi "Taide"-lehden päätoimittajana 1960-luvun lopulla ja osan 1970-luvusta. Hän oli taiteilijaprofessori vuosina 1980–1985. Ahlgrénille myönnettiin Pro Finlandia -mitali vuonna 1969 ja professorin arvonimi vuonna 1997.


title: Lauri Ahlgrén

text: Lauri Alhgrénin suunnittelemia jukisia teoksia ovat seuraavat:


title: Passio (musiikki)

text: Passio on sävellysmuoto, jossa kuvataan Jeesuksen kärsimyksiä jonkin evankelistan mukaan. Esimerkiksi säveltäjä Johann Sebastian Bach on tehnyt useita passioita. Nimeämisesimerkkinä mainittakoon Bachin Matteus-passio (BWV 244). Passio voi olla suuri teos, jolloin se muistuttaa oratoriota tai pienimuotoinen, jolloin se on samantyyppinen teos kuin kantaatti.


title: Ahtisaarna

text: Ahtisaarna on luterilaisessa kirkossa pääsiäistä edeltävän ajan saarna, jonka aiheena on jokin jakso Jeesuksen kärsimyshistoriasta. Sana "ahti" on lainasana ja tarkoittaa Raamatun evankeliumeissa kerrottua Jeesuksen kärsimyshistorian osaa. Se on lähtöisin latinan kielen sanasta "actus", joka tarkoittaa näytöstä tai osaa (vrt. eng. "act"). Keskiajalla se tarkoitti ennen kaikkea kärsimysnäytelmien osaa.


title: Ahtisaarna

text: Seurakunnat järjestävät ahtisaarna-jumalanpalveluksia pääsiäistä edeltävällä viikolla, jota kutsutaan nykyään hiljaiseksi viikoksi, aikaisemmin piinaviikoksi.


title: Ahtisaarna

text: Kärsimyshistoria alkaa palmusunnuntaina kertomuksella, jossa Jeesus saapuu aasilla viettämään juutalaista pääsiäisjuhlaa Jerusalemiin. Tästä seuraava kärsimyshistorian kuvaus on perinteisesti jaettu kuuteen jaksoon eli ahtiin. Nämä jaksot ovat:


title: Liitäminen

text: Liitäminen on lentämistä käyttämättä omaa voimanlähdettä. Esimerkiksi liidokki voi lentää pitkiäkin matkoja.


title: Liitäminen

text: Lentolaitteen liitäessä tyynessä säässä, sen korkeus pienenee tasaisesti. Laitteen voi ajatella muuttavan potentiaalienergiaansa liike-energiaksi. Liitosuhde kertoo liitomatkan ja korkeudenmenetyksen välisen suhteen. Esimerkiksi nykyaikaisilla purjekoneilla liitosuhde tavallisesti on 40–50 (kilometrin korkeudesta liitomatka 40–50 km). Riippuliitimien ja varjoliitimien liitosuhteet ovat taas huomattavasti pienempiä, riippuliitimillä noin 15-20 ja varjoliitimillä noin 10.


title: Trine Angelsen

text: Trine Angelsen (s. 1965) on norjalainen romaanikirjailija, joka on tullut tunnetuksi 30-osaisesta kirjasarjasta "Havets Datter". Hän on kirjoittanut myös romaanisarjan nimeltään "Thea".


title: Bionix 25 IFV

text: Bionix 25 on singaporelainen rynnäkköpanssarivaunu, jonka kehitteli Singapore Technologies Kinetics vastaamaan Singaporen panssarijalkaväen tarpeita. Singaporen armeija otti vaunun viralliseen käyttöön vuonna 1997, kun ensimmäiset sarjatuotannossa valmistetut panssarivaunut valmistuivat.


title: Bionix 25 IFV

text:
Miehistö
Aseistus
Mitat
Taistelumassa
Nopeus
Toimintamatka
Panssarointi


title: Monk (televisiosarja)

text: Monk on yhdysvaltalainen komediallinen poliisisarja, jota esitettiin vuosina 2002–2009. Yhdysvalloissa sarja on voittanut lukuisia Emmy-, Screen Actors Guild Awards- ja Golden Globe -palkintoja. Monkin on luonut Andy Breckman ja David Hoberman. Sarjaa tuotettiin yhteensä kahdeksan tuotantokautta ja sitä esitti Yhdysvalloissa USA Network. Sarjan kaksiosaisen päätösjakson viimeinen osa ”Mr. Monk and the End – Part II” esitettiin Yhdysvalloissa 4. joulukuuta 2009. Suomessa sarjaa esittivät aluksi Yle TV1 ja Canal+ vuodesta 2004 alkaen. TV5 aloitti sarjan esittämisen 21. joulukuuta 2013, ja MTV3 ensimmäisestä tuotantokaudesta alkaen 26. toukokuuta 2014.


title: Monk (televisiosarja)

text: Sarjan päähenkilö on entinen poliisi Adrian Monk (Tony Shalhoub), joka kärsii monenlaisista fobioista ja pakko-oireisesta häiriöstä. Hän ratkoo rikoksia apunaan uskomaton päättelykykynsä ja taito havaita pienetkin yksityiskohdat. Monkin vaimon murha tapahtui ennen sarjan alkua, mutta tapaus ratkaistaan vasta viimeisessä jaksossa.


title: Monk (televisiosarja)

text: Monkin pakko-oireilu pahentui merkittävästi hänen vaimonsa kuoleman jälkeen, eikä hänestä ollut enää toimimaan poliisina. Monk sai avukseen perushoitaja Sharona Flemingin (Bitty Schram). Sharonan avulla Monk kykeni jälleen auttamaan poliisia, toimien tutkintaa avustavana konsulttina San Franciscon poliisilaitokselle. Sharonan mentyä uudelleen naimisiin ja muutettua New Jerseyyn Monk sai uuden apulaisen Natalie Teegeristä (Traylor Howard), jolla on 15-vuotias tytär, Julie (Emmy Clarke). Natalien mies ja Julien isä on kuollut tapaturmaisesti.


title: Monk (televisiosarja)

text: Muita keskeisiä henkilöitä sarjassa ovat poliisipäällikkö Leland Stottlemeyer (Ted Levine) sekä luutnantti Randy Disher (Jason Gray-Stanford), jotka pyytävät usein Monkin apua hankalien tapausten selvittämiseksi. Sympaattinen psykiatri Charles Kroger (Stanley Kamel) auttaa vuorostaan Monkia käymään ongelmiaan läpi, jotta hän voisi jälleen palata työpaikalleen ja toimia virallisesti poliisina. Tohtori Krogerin kuoltua sydänkohtaukseen Monkin uudeksi psykiatriksi tuli tohtori Neven Bell (Héctor Elizondo).


title: Monk (televisiosarja)

text: Kahdeksannen tuotantokauden jälkeen USA Network tilasi kymmenen uutta jaksoa, jotka keskittyvät Monkin veljen nuoruuteen. Ensimmäinen osa esitettiin yhdysvalloissa 21. elokuuta 2009. Aaron Linker esitti nuorta Monkia, Chris Lizardi nuorta Ambrosea ja Bella Thorne heidän luokkakaveria Wendya.


title: Monk (televisiosarja)

text: "Little Monk" -sarjan ohjasi Randall Zisk ja sen käsikirjoittivat Hy Conrad, Andy Breckman, Kevin Albright ja Justin Brenneman. Jaksot on saatavilla vain "Best of Monk" -DVD-kokoelmalla.


title: Dardo

text: Dardo on italialainen rynnäkköpanssarivaunu, joka tunnetaan myös nimellä VCC-80. Dardoa valmistaa italialainen Oto Melara Italian armeijan tarpeisiin. Ensimmäiset 200 Dardoa Italian armeija tilasi vuoden 1999 loppupuolella. Erikoista vaunussa on sen kokonaan alumiinipanssarista tehty torni.


title: Dardo


title: Kamakura-kausi

text: Kamakura-kausi (鎌倉時代, Kamakura-jidai; 1185–1333) on Japanin historiassa Kamagura-shōgunaatin valtakausi. Shōgunaatin perusti virallisesti ensimmäinen Kamakuran shōgun Minamoto no Yoritomo vuonna 1192. Kamakura-kausi päättyi 1333 kun valta siirtyi tilapäisesti shōgunilta takaisin itse keisarille.


title: Kamakura-kausi

text: Kamakura-kautta pidetään Japanin keskiajan alkuna - myös Muromachi-kausi lasketaan keskiaikaan. Kamakura-kauden sanotaan myös aloittaneen Japanin feodaalisen kauden. Silloin keisarilla ja hovilla oli käytännössä vain seremoniallinen asema. Aatelisto piti käsissään todellista valtaa niin sotilaallisissa kuin siviiliasioissakin.


title: Kamakura-kausi

text: Kamakura-kaudella buddhalaisuus tuli suosituksi Japanissa. Voi olla että epävarmat ajat, väkivalta ja pessimismi saivat ihmiset etsimään lohdutusta lupauksista kuolemansa jälkeisestä elämästä. Uudet lahkot, zen ja jodo-shu, keräsivät kannattajia. Zen-buddhalaisuus sai kannattajia etenkin sotilasluokan keskuudesta.


title: Kamakura-kausi

text: Japanin suhteet Kiinaan olivat katkenneet 900-luvun puolivälissä, kun Heian-hallitus sulkeutui ja keskittyi sisäisiin asioihin, ja Kiinaa vallinnut Tang-dynastia heikkeni. Vähäistä kaupankäyntiä häiritsivät japanilaiset merirosvot. 1268 tuli tieto vallan vaihdoksesta Pekingissä: Kublai-kaani joukkoineen hallitsi nyt Kiinaa, ja halusi myös Japanin alistuvan valtaansa.


title: Kamakura-kausi

text: Mongolit hyökkäsivät Japaniin useita kertoja vuosina 1274–1281. Heillä oli parempi aseteknologia ja paremmat laivat, mutta Japani kykeni vaivoin torjumaan mongolihyökkäykset.


title: Kamakura-kausi

text: Torjuntavoitto johti sisäisiin levottomuuksiin, kun uhrauksia isänmaan eteen tehneet tavalliset kansalaiset vaativat palkkiota, eikä shōgunaatilla ollut varoja sellaiseen.


title: Kamakura-kausi

text: Shōgunaatin valtakausi loppui, kun keisari Go-Daigo sai vallan itselleen katkeran sisällissodan päätteeksi.


title: Paavo Pyhtilä

text: Paavo Aukusti Pyhtilä (27. helmikuuta 1927 Pattijoki – 5. tammikuuta 2019 Raahe) oli suomalainen taidemaalari. Hän oli taidemaalariliiton ja Kuvataiteilijaseniorit ry:n jäsen ja opiskellut muun muassa Raimo Heinon johdolla. Pyhtilän näyttelydebyytti oli Oulussa vuonna 1953. Hän siirtyi vapaaksi taiteilijaksi vuonna 1968. Raahe-seura valitsi Paavo Pyhtilän vuoden 2007 Raahen Pekaksi tunnustuksena pitkäaikaisesta kuvataiteen ja sen kulttuurin edistämisestä Raahessa.


title: Paavo Pyhtilä

text: Pyhtilän tuotanto käsittää pääasiassa öljyvärimaalauksia, mutta myös piirroksia ja veistoksia. Ihmishahmot, toisiinsa sulautuvat maiseman elementit, pelkistetty symboliikka ja hiljaiset tilat ja maisemat ovat tyypillistä hänen töissään. Pyhtilän väripaletti koostuu usein pehmeistä pastellisävyistä. Hänen tyyliä on luonnehdittu jossain määrin surrealistiseksi. Pyhtilän tuotannossa on havaittavissa selkeitä kausia, kuten 1980- ja 1990-lukujen ”kasvottomien kausi”, jolloin hän maalasi paljon kasvottomia pelkistettyjä ihmisfiguureja.


title: Paavo Pyhtilä

text: Pyhtilä piti kesällä 2007 kotikaupungissaan Raahessa 80-vuotisjuhlanäyttelyn, jossa oli esillä pääasiassa tuoretta, ikääntymisen problematiikkaa käsittelevää tuotantoa. Hänen töitään on ollut esillä myös muun muassa Pariisissa vuosina 1983–1984. Näyttelyssä vuonna 2005 Tartossa oli esillä kuvanlukijalla toteutettuja abstrakteja kollaaseja. Pyhtilä kutsuu tekniikkaa skanonmontaasiksi.


title: Paavo Pyhtilä

text: Pyhtilä on osallistunut Suomen Taiteilijain näyttelyihin 1970-luvulla ja Kuvataiteilijaseniorien näyttelyihin.


title: Meiji-kausi

text: Meiji-kausi oli noin 45 vuoden kausi Japanin historiassa, jolloin keisari Meiji oli vallassa, eli vuodesta 1868 vuoteen 1912. Meiji-kausi alkoi Meiji-restauraatiolla, jonka myötä keisari otti vallan shōguneilta takaisin itselleen ja lakkautti feodaalijärjestelmän. Meiji-kauden aikana Japani alkoi modernisoitua ja nousi suurvallaksi. Keisari Meijin kuoltua vuonna 1912 valtaistuimelle nousi keisari Taishō, jonka valtakautta kutsutaan Taishō-kaudeksi.


title: Meiji-kausi

text: Helmikuun kolmantena päivänä 1867 viisitoistavuotias Mutsuhito nousi isänsä keisari Komein seuraajaksi valtaistuimelle, ja Meiji-kausi, ”valaistuneen hallitsemisen kausi” julistettiin alkaneeksi. Meiji-restauraatio vuonna 1868 teki lopun 265 vuotta jatkuneesta feodaalivallasta Tokugawa-shōgunaatin alla.


title: Meiji-kausi

text: Ensimmäinen uudistus oli perustuslakiin rinnastuva viiden pykälän julistus vuonna 1868. Sen tarkoitus oli vakuuttaa kansalle uuden hallinnon hyviä aikeita, kohottaa moraalia ja hakea taloudellista tukea uudelle hallitukselle. Julistuksen viisi pykälää olivat


title: Meiji-kausi

text: Viiden pykälän julistuksen seuraus käytännössä oli shōgunin vallan romuttuminen ja askel kohti demokraattisempaa hallintoa. Julistuksen hengen toteuttamiseksi kirjoitettiin yksitoistakohtainen perustuslaki.


title: Meiji-kausi

text: Torjuttuaan Kiinan Koreassa Kiinan–Japanin sodassa (1894–1895) Japani nousi kansainvälisesti merkittäväksi suurvallaksi ja voitti Venäjän Mantšuriassa Venäjän–Japanin sodassa 1904–1905. Meiji-kaudella Japani solmi vuonna 1902 Yhdistyneen kuningaskunnan kanssa sotilasliiton, jonka takia se liittyi ensimmäisessä maailmansodassa Liittoutuneiden puolelle.


title: Ensi- ja turvakotien liitto

text: Ensi- ja turvakotien liitto (Förbundet för mödra- och skyddshem rf), (The Federation of Mother and Child Homes and Shelters) on valtakunnallinen lastensuojelujärjestö, jonka tarkoituksena on tukea vaikeissa ja turvattomissa oloissa eläviä lapsia ja perheitä sekä ehkäistä perhe- ja lähisuhdeväkivaltaa. Liiton toimisto sijaitsee Helsingissä.


title: Ensi- ja turvakotien liitto

text: Suomeen perustettiin Naisten suojakotien liitto, myöhemmin "Ensi- ja Turvakotien liitto" talousneuvos Miina Sillanpään aloitteesta vuonna 1945. Sen ensimmäisiä tehtäviä oli Ensikotitoiminta aikakauden termeillä ilmaistuna "AU-äitien auttaminen", toisin sanoen avioliiton ulkopuolella syntyneiden lasten ja heidän äitiensä aseman turvaaminen. Myöhemmin ensikotitoiminnan tarpeen vähentyessä mukaan tuli myös turvakotitoiminta parisuhdeväkivaltaa kokeneille, ensin tosin lähinnä naisille. Vuodesta 2006 lähtien liitto on kannanotoissaan korostanut, että myös miehet ovat tervetulleita turvakoteihin kokiessaan lastensa kanssa perheväkivaltaa puolisonsa taholta.


title: Ensi- ja turvakotien liitto

text: Ensi- ja turvakotien liitto toimii 29 jäsenyhdistyksensä keskusjärjestönä. Jäsenyhdistykset ylläpitävät kymmentä ensikotia, kuutta päihdeongelmiin erikoistunutta ensikotia ja 12 turvakotia. Osa yhdistyksistä keskittyy toiminnassaan avopalveluihin. Liiton puheenjohtajana toimii Tuula Haatainen.


title: Ensi- ja turvakotien liitto

text: Palveluita käyttää vuosittain yli 10 000 henkilöä, joista 4000 on lapsia.


title: Ensi- ja turvakotien liitto

text: Ensi- ja turvakotien liiton rahoituksesta noin 70% tulee Sosiaali- ja terveysjärjestöjen avustuskeskuksen avustuksista ja 12 % Lasten Päivän Säätiöltä. Lisäksi liitto kerää jäsenmaksuja jäsenyhdistyksiltään. Kansainvälisiä yhteistyöhankkeita rahoitetaan ulkoasiainministeriön avustuksilla.


title: Wide Awake Bored

text: Wide Awake Bored on Treble Chargerin neljäs albumi, joka julkaistiin 24. huhtikuuta 2001. "Brand New Low," "American Psycho," ja "Business" kappaleilla on omat musiikkivideonsa ja lisäksi "Brand New Low" soi NHL 2002 pelissä.


title: Pbv 302

text: Pbv 302 (Pansarbandvagn 302) on ruotsalainen rynnäkköpanssarivaunu, jonka on valmistanut ruotsalainen Hägglunds Vehicle (aik. Hägglund & Söner) vastaamaan Ruotsin armeijan tarpeita. Ensimmäinen prototyyppi valmistui vuonna 1962 ja vaunu oli tuotannossa vuodesta 1965 vuoteen 1971. Vaunulla on uintikyky eli se on amfibiovaunu.


title: Pbv 302

text:
Miehistö
Aseistus
Mitat
Taistelumassa
Nopeus
Toimintamatka
Panssarointi


title: Miessakit

text:
Miessakit ry on miesten henkistä, psyykkistä ja sosiaalista kasvua ja kokonaisvaltaista hyvinvointia tukeva ja parantava kansalais- ja asiantuntijajärjestö. Yhdistys täydentää toiminnallaan miehille, heidän lapsilleen ja perheilleen tarjolla olevia palveluja sekä edistää perheiden sisäistä vuorovaikutusta ja väkivallatonta perhe-elämää.
Miessakit kokoaa miehiä ryhmiksi ja verkostoksi, järjestää eri muotoisia kriisi- ja tukipalveluja kaikenikäisille miehille, kouluttaa ja luennoi, osallistuu aktiivisesti julkiseen keskusteluun, harjoittaa tutkimus- ja julkaisutoimintaa sekä toimii samoja tavoitteita ajavien miesryhmien valtakunnallisena yhdyssiteenä ja ylläpitää oman alansa kansainvälisiä yhteyksiä. Yhdistyksen toiminnanjohtajana toimii Tomi Timperi.


title: Miessakit

text: Miessakit ry:n ylintä päätösvaltaa käyttää yhdistyksen jäsenten valitsemista valtuutetuista koostuva valtuusto. Yhdistyksen asioita hoitaa hallitus, johon kuuluvat valtuuston syyskokouksen valitsemat puheenjohtaja sekä vähintään kolme ja enintään kymmenen jäsentä. Hallituksen puheenjohtajana toimii Timo Laaninen. Miessakkien voidaan katsoa olevan osa suomalaista miesliikettä, ja yhdistys onkin Miesjärjestöjen keskusliiton perustajajäsen.


title: Miessakit

text: Järjestö yllä pitää maanlaajuista yhdysmiesten verkostoa. Yhdysmiehet toimivat Miessakkien paikallisina kontaktihenkilöinä ja kartoittavat miehille suunnattuja palveluja ja paikallismedian toimintaa. Miessakit julkaisee myös eri toiminta-alueitaan käsittelevää kirjallisuutta sekä URHO-jäsenlehteä.


title: Miessakit

text:
Miessakit ry:n tarkoitus on huolehtia miesten kokonaisvaltaisesta hyvinvoinnista sekä kehittää pitkäjänteisesti miesten yhteisvastuun ja keskinäisen auttamisen rakenteita. Tätä tarkoitusta se toteuttaa luomalla ja ylläpitämällä monimuotoista matalan kynnyksen vertaistoimintaa, tarjoamalla ammatillisia tuki- ja kriisipalveluja, kouluttamalla vertaisohjaajia sekä sosiaali-, terveys- ja kasvatusalan ammattilaisia, olemalla mukana rakentamassa erilaisten organisaatioiden miestyötä sekä osallistumalla yhteiskunnalliseen keskusteluun.
Yhdistys katsoo miesten oman osallistumisen ja miesten välisen vertaisuuden muodostavan keskeisimmät tarvittavaa osaamista tuottavat elementit tavoiteltaessa miesten hyvinvoinnin vahvistumista. Miessakit ry:n merkitystä tällä kentällä korostaa yhdistyksen ainutlaatuisuus; kaikki sen toimijat ovat miehiä. Tällä rakenteella pyritään mahdollistamaan miesten tarpeiden pysyminen tavoiteasettelun keskiössä. Tunne siitä, että toiminta on rakennettu juuri itselle, nähdään tärkeänä osallistumiskynnystä madaltavana tekijänä. Samalla tarkoitus on vaikuttaa miesten oman arvokkuuden kokemuksen vahvistumiseen, ja miesten keskinäisen sosiaalisen toiminnan ja avun hakemisen arkipäiväistymiseen.


title: Miessakit

text: Yhdistyksen Miessakkiopisto kokoaa yhteen erilaisia kursseja ja harrasteryhmiä, jotka ovat niin kulttuurillisia, taiteellisia kuin urheilullisiakin, kuten kirjallisuussakki tai säbäsakki -ryhmät. Opisto pyrkii olemaan valtakunnallinen, joten sillä on ryhmiä myös yhdistyksen toimipisteiden ulkopuolella. Opiston toimintaperiaate kiteytyy myös sen logossa (”leveällä pensselillä, matalalla kynnyksellä”).


title: Miessakit

text: Yhdistys kehittää miesten yhteisvastuun ja keskinäisen auttamisen rakenteita kokoamalla miehiä ympäri maata pienryhmiin, joissa keskustellaan miehenä olemiseen liittyvistä kysymyksistä ja haetaan aineksia omaan henkiseen kasvuun. Miesryhmätoiminta voi toimia myös tärkeänä ennaltaehkäisevänä sosiaali- ja terveyspoliittisena toimintamallina. Yhdistys kouluttaa ryhmien vetäjiksi vapaaehtoisia vertaisohjaajia.


title: Miessakit

text:
Erosta Elossa -palvelu tarjoaa miehille tukea ja opastusta ero-ongelmien käsittelyssä ja niistä selviämisessä. Miehet saavat henkilökohtaista keskusteluapua, neuvontaa ja vertaistukea niihin lukuisiin kysymyksiin, joita herää kun parisuhde uhkaa päättyä, varsinaisessa eroprosessissa ja ajassa eron jälkeen. Neuvonnassa pyritään lasten etujen ja isyyden turvaamiseen. Eroryhmissä miehet voivat jakaa kokemuksiaan ja saada uusia näkökulmia haastavaan elämäntilanteeseen. Ryhmien ohjaajat ovat yhdistyksen kouluttamia miehiä. Yhdistys myös kouluttaa eron kokeneita miehiä EETU:iksi (Erosta Elossa -tukihenkilö), jotka tarjoavat vertaistukea muille erotilanteessa oleville miehille.
Lyömätön Linja -palvelu tarjoaa apua miehille, jotka ovat käyttäneet fyysistä tai henkistä väkivaltaa läheisiään kohtaan. Yksilötyöskentelyssä pyritään auttamaan asiakasta luopumaan väkivallan käytöstä. Psykoterapeuttinen työskentely tarjoaa mahdollisuuden löytää väkivallan käytön kannalta olennaisia tunne-elämän ja toiminnan välisiä yhteyksiä. Toiminta perustuu asiakkaan omaan haluun työskennellä eroon väkivaltaisuudesta.


title: Miessakit

text: Isyyden Tueksi -isätoiminta keskittyy isyyden tukemiseen ja pyrkii tuomaan isyyttä esille kaikin tavoin. Miesten mahdollisuudet olla mukana lapsen syntymässä ja tämän varhaiskasvatuksessa ovat laajentuneet merkittävästi. Tukea oman isyyden vahvistamiseksi tarvitaan erityisesti ensimmäisen lapsen kohdalla jo raskausajasta alkaen. Tähän tarpeeseen Miessakkien isätoiminta vastaa kehittämällä ja toteuttamalla koulutuksia ja tukirakenteita. Miehille tarjotaan mahdollisuus osallistua isien vertaistukiryhmiin yleisen kunnallisen synnytysvalmennuksen yhteydessä tai omaehtoisen toiminnan muodossa. Lisäksi isien kanssa työskentelevät voivat hankkia erityiskoulutuksen isyyden tukemiseen.


title: Miessakit

text: Suomessa asuu tulevaisuudessa yhä enemmän muista kulttuureista tulevia miehiä, joiden erityistarpeet Miessakit pyrkii ottamaan huomioon Vieraasta Veljeksi -toiminnallaan. Se tukee kotoutumista luomalla maahanmuuttajamiesten ja syntysuomalaismiesten välille uusia kanssakäymisen ja yhteistoiminnan muotoja. Vieraasta Veljeksi on rakentanut toimintamallin, jossa kotoutumista edistetään kaksisuuntaisesti tukihenkilötoiminnan, oppimisryhmien, harrastustoiminnan ja vaikutustyön avulla.


title: Miessakit

text: Väkivaltaa Kokeneet Miehet on Miessakkien vuonna 2016 alkanut hanke, jonka tavoitteena on auttaa niin lähisuhde-, katu- kuin muitakin väkivallan muotoja kokeneita miehiä. Hankkeen tarkoituksena on myös tuottaa uutta tietoa miesten kokemasta väkivallasta ja lisätä yhteiskunnallista tietoutta siitä, sekä murtaa miesten kokemaan väkivaltaan liittyviä tabuja.


title: Miessakit

text: Vuonna 2017 alkaneen MASI-hankkeen tarkoituksena on tukea isien toimintakykyä ja hyvinvointia perheissä, joissa toisella tai molemmilla vanhemmista on masennusta tai masennustyyppistä oireilua. Varsinaista masennusdiagnoosia ei tarvita. MASI on suunnattu niille isille, jotka kokevat toimintakykynsä ja jaksamisensa olevan kovilla. Työskentelyn tavoitteena on jäsentää omaa tilannetta ja antaa keinoja oman elämänhallinnan ylläpitämiseen sekä isyyden haasteisiin asiakkaan omista lähtökohdista. Hanke keskittyy sekä käytännön auttamistyöhön että uuden tiedon tuottamiseen ja yhteiskunnallisen tietoisuuden lisäämiseen aiheesta.


title: Miessakit

text: Miessakkien kehittämis- ja koulutustoiminta on keskitetty Miestyön Osaamiskeskukseen. Se tutkii ja kehittää miesten kanssa tehtävää työtä sekä vahvistaa tällä alueella toimivien osapuolten osaamista. Osaamiskeskuksen toiminta perustuu miestyön ja mieserityisyyden tutkimukseen ja näin hankitun tiedon edelleen välittämiseen koulutusten, seminaarien ja luentojen kautta. Osaamiskeskus pyrkii toiminnallaan vahvistamaan miestyöhön liittyvää osaamista terveys-, sosiaali-, opetus- ja nuorisotyössä. Tämä toteutuu muun muassa eri yhteistyöverkostojen kanssa toteutettavissa koulutuksissa ja kehittämishankkeissa. Miestyön Osaamiskeskuksen koulutuksiin kuuluu myös miesryhmänohjaajien työnohjaus.


title: Miessakit

text: Miessakkien yhteiskunnallisen vaikuttamisen tarkoituksena on tuoda miesnäkökulmaa julkiseen keskusteluun sekä kantaa ottaen että yhdistyksen tärkeäksi katsomia aiheita esiin nostaen. Miessakit ry osallistuu julkiseen keskusteluun julkaisuissa, tilaisuuksissa ja tapahtumissa, joissa halutaan käsitellä yhdistyksen tehtävän kannalta tärkeitä kysymyksiä. Puheenvuoroillaan ja lausunnoillaan yhdistys pyrkii synnyttämään keskustelua ja sitä kautta vaikuttamaan. Yhdistys on muun muassa tehnyt lausunnon huoltoriitojen sovittelun valtakunnallistamisesta sekä tehnyt huomautuksia lakiehdotukseen perheen sisäisestä lähestymiskiellosta.


title: Miessakit

text: Yhdistys järjestää myös vuosittain isänpäivään päättyvällä viikolla marraskuussa Miesten Viikon, jonka aikana järjestetään miesteemaan liittyviä tapahtumia, tempauksia ja seminaareja. Miesten Viikkoa on järjestetty vuodesta 2005 alkaen.


title: Miessakit

text:
Yhdistyksen toimintaa ohjaavat arvot ovat:
Miessakkien Helsingin toimisto sijaitsee Annankatu 16 B 28:ssa, 00120 Helsinki.


title: Miessakit

text: Lahden toimipiste sijaitsee osoitteessa Aleksanterinkatu 30, 15110 Lahti ja Tampereen toimipiste osoitteessa Kumppanuustalo Artteli, Salhojankatu 42 (2. krs), 33500 Tampere.


title: Miessakit

text: Miessakit ry:n perustamisen taustalla oli muun muassa Antti-Veikko Perheentupa ja hänen puolisonsa Britt-Marie Perheentuvan kanssa kehittämä ajatus siitä, että miehet ja naiset tarvitsevat uudenlaista, omalle sukupuolelle rauhoitettua tilaa muuttuneen yhteiskunnan tuominen mahdollisuuksien ja haasteiden ymmärtämiseksi. Antti-Veikko Perheentupa aloitti vain miehille tarkoitettuja vertaisryhmien kokoamisen 1980-luvun loppulla. Ryhmissä mukana olleet miehet kokivat toiminnan niin merkittäväksi, että lähtivät yhdessä Perheentuvan kanssa perustamaan yhdistystä, jonka tavoitteeksi tuli valtakunnallisen, miehille tarkoitetun sosiaalisen tukiverkoston rakentaminen. Yhdistyksen perustamiskokous järjestettiin 28. helmikuuta 1995.


title: Miessakit

text: Raha-automaattiyhdistys (RAY) tuki Miessakit ry:n toimintaa koko sen toimintahistoriansa ajan, ja RAY:n toiminnan loputtua yhdistystä tukee Sosiaali- ja terveysjärjestöjen avustuskeskus. Vuoden 1996 alussa saatu ensimmäinen kolmivuotinen tukipaketti mahdollisti toiminnan määrätietoisen käynnistämisen. Alussa yhdistyksen toiminta keskittyi vertaisryhmätoiminnan kehittämiseen. Se muun muassa koulutti ryhmänohjaajia, tiedotti ryhmien olemassaolosta ja tuki niiden toimintaa. Miesfoorumi-toiminta aloitti myös toimintansa, jonka tavoitteena oli pohtia yhteiskunnan ja miehenä olemisen suhdetta siihen.


title: Miessakit

text: Ensimmäiset kohdennetut toimintamuodot aloittivat toimintansa vuonna 1997. Tällaisia toimintamuotoja ja hankkeita ovat muun muassa Perheväkivaltatoiminta (Lyömätön Linja), Erokriisitoiminta (Erosta Elossa), Isätoiminta (Isyyden Tueksi) ja Maahanmuuttajatoiminta (Vieraasta Veljeksi). Näiden pitkälti ammatilliseen osaamiseen perustuvien palvelutoimintojen ohella Miessakit ry on ylläpitänyt matalakynnyksisempää toimintaa, jossa vertaisryhmätoiminnan tuottaman sosiaalisen hyvinvoinnin rinnalla on huolehdittu myös fyysisestä ja henkisestä hyvinvoinnista mm. liikunnan ja kulttuurin keinoin. Vuonna 2000 yhdistys nimesi paikallistoimintoja tukevan yhdysmiehistön. Tämä on mahdollistanut alkuperäiseen perustamisideaan pohjautuvan miesten oman tukiverkoston.


title: Miessakit

text: Miessakit ry on myös koko toimintahistoriansa ajan ollut mukana vaikuttamassa yleiseen yhteiskuntakehitykseen tuottamalla mieserityistä näkökulmaa hyvinvointi- ja tasa-arvopolitiikan toimijoiden tueksi. Tavoitteena on ollut, että miehenä olemisen erityiskysymyksistä ja myös miesten ongelmista on käytettävissä rakentavaa syvätietoutta, jotta aiotut kehittämistoimet aidosti tukisivat myös miehiä, ja jotta eri toimien tavoitteet konkretisoituisivat. Perusarvona tässä työssä on ollut, että mies- ja naiserityisen tiedon lisäksi rakentamisessa tarvitaan sukupuolten välistä, toisia kunnioittavaa ja tukevaa yhteistyötä. Yhdistyksen toiminta on toteutettu alusta saakka miesvoimin.


title: César Ferioli

text: César Ferioli (s. 22. heinäkuuta 1959 Espanja) on Disneyn Mikki Hiiri -sarjakuvien piirtäjä, joka tunnetaan paremmin taiteilijanimellä Ferioli. Nykyään hän piirtää paljon myös Aku Ankkaa.


title: César Ferioli

text: Ferioli ryhtyi piirtämään sarjakuvia 18-vuotiaana barcelonalaiselle Bargadá-studiolle. Sivutulojen lähteeksi tarkoitettu harrastus muuttui pian työksi, ja biologian yliopisto-opinnot saivat väistyä piirtäjän ammatin tieltä. Oppinsa Ferioli on saanut studiolla työskenneltyään vuosien varrella monien taitavien taiteilijoiden kanssa.


title: César Ferioli

text: Feriolin jälki on tuttua enimmäkseen Aku Ankka -lehdestä, mutta hänen tarinoitaan on julkaistu myös esimerkiksi Aku Ankan taskukirjoissa.


title: César Ferioli

text: Feriolin haastattelu


title: American Hi-Fi (albumi)

text: American Hi-Fi on samannimisen yhtyeen ensimmäinen levy. Se sisältää hitin "Flavor of the Weak".


title: Warrior (panssarivaunu)

text: Warrior, tunnetaan myös nimellä MCV-80 (), on englantilainen rynnäkköpanssarivaunu, jonka valmistajana toimii Alvis Vehicles.


title: Warrior (panssarivaunu)

text: Alkuperäinen esitys Taisteluajoneuvojen kehitys ja tutkimuslaitos Chertseyssä esitti joskus 1969-1971 ensimmäisen kerran tarpeen määritellä brittiarmeijalle uusi miehistönkuljetusvaunun. Alun perin huomattavasti raskaampi noin 30 tonnin ajoneuvo, jossa oli 750 hevosvoiman diesel-moottori ja aseistuksena 30 millimetrin Rarden-kanuuna. Ajoneuvon suojana oli Chobham-panssari, joka takasi riittävän suojan taistelutilanteissa. Chobham-panssarointi kuitenkin jouduttiin kustannussyistä hylkäämään. Ajoneuvosta valmistettiin koealusta Chertseyssä.


title: Warrior (panssarivaunu)

text: Ensimmäinen teollinenhanke esiteltiin 1972, kun Britannian asevalmistajat kutsuttiin esittelemään mahdollisuuksiaan päähankkijana projektille PD1 (Project Definition 1). Esittelyn tuloksena GKN ja Vickers Defence Systems valittiin esittelemään kilpailevat tuotoksensa, minkä seurauksena PD1 saatiin päätökseen 1972-1976.


title: Warrior (panssarivaunu)

text: Hankintaohjelma määriteltiin 1976 tarkemmin ja puolustusministeriö esitti ensimmäisen kerran päätoimittajan valintaa. Aiemmin valitut yhtiöt saivat esitellä mahdollisuuksiaan ja lopulta GKN valittiin päätoimittajaksi.


title: Warrior (panssarivaunu)

text: GKN Sankey täydensi projektimäärittelun 1977-1979 tultuaan valituksi päätoimittajaksi Mechanised Combat Vehicle-80:lle. Samanaikaisesti Yhdysvallat kehitti uutta jalkaväentaisteluajoneuvoa. Vuosien 1978-1980 välillä suoritettiin FMC XM2:n (M2 Bradley) ja MCV-80:n rinnakkaisarviointia. MCV-80:n tuotanto aloitettiin 1979, mutta FMV XM2:n kehitystyötä seurattiin edelleen.


title: Warrior (panssarivaunu)

text: Puolustusministeriö valitsi kesäkuussa 1980 MCV-80:n ajoneuvoksi, joka täyttäisi Brittiarmeijan vaatimukset. Tällöin oli valmiina kolme prototyyppiä, joista ensimmäinen oli jousituksen testaamiseen tehty ja kaksi muuta liikuntakykyisiä. Toisessa liikkuvassa prototyypissä oli asennettuna kahdenhengen 30 millimetrin Rarden-tykillä torni ja toisessa torni, jossa oli 7,62 millimetrin konekivääri.


title: Warrior (panssarivaunu)

text: MCV-80 valmistettiin täyttämään Yleisesikunnan asettamat vaatimukset 3533, jotka olivat:


title: Warrior (panssarivaunu)

text: Vaunu nimettiin 1977 Warrioriksi.


title: Warrior (panssarivaunu)

text: Warrior kehiteltiin Englannin armeijalle ja se hyväksyttiin otettavaksi käyttöön vuonna 1984. Ensimmäiset vaunut valmistuivat joulukuussa 1986. Englannin armeija tilasi 789 Warrior-vaunua ja sen variaatiota. Näistä viimeiset valmistuivat vuonna 1995. Vuonna 1993 Kuwait tilasi 254 Desert Warrior-vaunua, joista ensimmäiset valmistuivat vuonna 1994. Erona Warriorilla ja Desert Warriorilla on aseistus. Desert-versio on varustettu pienemmällä 25 mm automaattikanuunalla, 7,62 mm konekiväärillä ja kahdella TOW-panssarintorjuntaohjuksella.


title: Broadcasters

text: Broadcasters oli suomalainen tuotantoyhtiö. Se on tuottanut monia suosittuja ohjelmia, esimerkiksi vuodesta 2006 alkaen esitettyä "Tanssii tähtien kanssa" -ohjelmaa. Broadcasters omisti Media-Active Oy:n, joka tuotti useita ohjelmia 1990-luvulla. Nimen käyttö kuitenkin lopetettiin ja sillä julkaistut ohjelmat julkaistiin jatkossa Broadcastersin nimellä. Broadcasters omisti myös Intervisio-tuotantoyhtiön yhdessä MTV:n kanssa. Broadcastersin perustivat vuonna 1990 Saku Tuominen ja Juha Tynkkynen, jotka toimivat myös yhtiön vastaavina tuottajina. Molemmat jättivät yrityksen vuonna 2009. Yhtiön toimitusjohtajana toimii Teea Hyytiä, joka toimi aikaisemmin Jarowskij Suomi Oy:n toimitusjohtajana. Broadcastersin liikevaihto vuonna 2000 oli 3 miljoonaa euroa.


title: Broadcasters

text: Monet Broadcastersin ohjelmista perustuvat ulkomaisiin formaatteihin. Alkuperäisistä ohjelmaformaateista "Far Out", "Tilt.tv" ja "W-tyyli" on myyty myös ulkomaille. Keväällä 2005 ruotsalainen Zodiak Television osti Broadcastersin. Zodiakin yhdistyttyä Banijay Entertainmentin kanssa Broadcasters-nimen käytöstä luovuttiin vuonna 2016, ja ohjelmatuotanto jatkui nimellä Banijay Finland.


title: Broadcasters

text: Broadcastersin logo on myös tunnettu. Siinä kaksi valokeilaa muodostaa sydämen, savu nousee ja nainen nauraa. Nauruäänen on esittänyt Minna von Reiche.


title: Näkymätön mies (televisiosarja 2000–2002)

text: Näkymätön mies () on Yhdysvalloissa vuosina 2000–2002 tuotettu televisiosarja. Sarjan pääroolia, entistä murtovarasta Darien Fawkesia, esitti Vincent Ventresca. Fawkes muuttuu näkymättömäksi päähänsä asennetun "elohopearauhasen" ansiosta.


text: Sarjaa tehtiin kaksi tuotantokautta, yhteensä 45 jaksoa. Sarjan alkuperäisidea perustui H. G. Wellsin romaaniin "Näkymätön mies".


title: Bujumburan kansainvälinen lentoasema

text: Bujumburan kansainvälinen lentoasema on lentoasema Bujumburassa, Burundin pääkaupungissa.


title: Bujumburan kansainvälinen lentoasema

text: Vuonna 2008 lentoaseman kautta kulki noin 120 000 matkustajaa.


title: Nintendogs

text: Nintendogs on lemmikkieläin-simulaatiopeli Nintendo DS -käsikonsolille, joka julkaistiin vuonna 2005. Pelaaja voi sekä hoitaa, että leikkiä virtuaalisen koiransa kanssa kosketusnäytön ja mikrofonin avulla. Aluksi peliä suunniteltiin Nintendo GameCubelle, mutta tehtiinkin lopulta DS:lle. Pelin demo nähtiin ensi kerran vuoden 2004 E3-messuilla. Yhdessä vaiheessa pelin pohjoisamerikkalaisen version nimi oli "Puppy Times", mutta nimi vaihdettiin ennen julkaisua.


title: Nintendogs

text: Pelistä on olemassa useita versioita, joista seuraavat on julkaistu Suomessa: "Labrador and Friends", "Dachshund and Friends", "Chihuahua and Friends" ja "Dalmatian and Friends".


title: Nintendogs

text: Amerikassa on julkaistu yllä mainittujen lisäksi "Best Friends"-versio, joka sisältää aluksi 6 suosituinta Nintendogs-rotua. Japanissa "Labrador and Friends" on julkaistu nimellä "Shiba and Friends".


title: Nintendogs

text: Peli alkaa, kun pelaaja saapuu kenneliin ja hankit ensimmäisen pentusi. Kussakin pelin versiossa on aluksi saatavilla kuudesta koirarodusta sekä uroksia että naaraita ja muutamia värimuunnoksia. Keräämällä koulutuspisteitä kenneliin tulee uusia rotuja. Aluksi pelaajalla on käytössään tuhat puntaa, josta noin puolet menee koiran ostoon. Kun pelaaja on valinnut ensimmäisen pentunsa, on aika viedä se kotiin. Ennen kuin sitä voi kävelyttää tai käyttää kilpailuissa, on koira nimettävä ja opetettava istumaan. Peli kertoo, kuinka pentu nimetään, ja kuinka sille opetetaan temppuja.


title: Nintendogs

text: Kun pelaaja on tehnyt yllä mainitut asiat, hänen tehtäväkseen annetaan pennun hoito ja koulutus. Pentuasi voi rapsuttaa käyttämällä kosketusnäyttöä ja stylus-kynää. Kun pentu on likainen, nälkäinen tai janoinen, pelaajan täytyy hoitaa asiat kuntoon niin pian kuin mahdollista.


title: Nintendogs

text: Täällä säilytetään kaikki koiran lelut (toys), urheiluvälineet (sports), vaatetarvikkeet (accessories), ruoka- ja pesutarpeet (care), äänilevyt (music), kellot (clock) sekä muut tavarat (etc.), jotka pelaaja löytää lenkiltä.


title: Nintendogs

text: Täällä voi viedä koiran lenkille (walk), käydä kaupassa (shopping), ilmoittaa koiran kilpailuun (contests), tavata toisia koiria Haukkutilassa (Bark Mode) tai tarkistaa tietoja (info).


title: Nintendogs

text: •Kävelyttäminen: Piirrä ensin kartalle reitti. Kartalla on kysymysmerkkejä (toiset koirat ja lahjat), kaksi puistoa, kaksi pikkukauppaa (discount shop) ja agilityhalli.


title: Nintendogs

text: •Ostokset: Pelaaja voi käydä viidessä erilaisessa liikkeessä, tarvikepuodissa (Pet supply), kirpputorilla (Secondhand shop), kennelissä (Kennel), remonttitalossa (Interior decorator) ja koirahotellissa (Dog Hotel).


title: Nintendogs

text: •Kilpailut ("Contests")


title: Nintendogs

text: Pelaaja voi ilmoittaa koirasi kolmeen erilaiseen kilpailuun: Frisbee-, Agility- ja Tottelevaisuuskisaan. Jokaisessa kilpailussa on viisi luokkaa: Aloittelijat, Avoin luokka, Ekspertit, Mestarit ja Suurmestarit. Kaikissa luokissa on omat aika- ja pisterajat,jotka täytyy ylittää päästäkseen seuraavaan luokkaan. Jos et saa tiettyä pistemäärää, sinut pudotetaan alemmalle tasolle.


title: Nintendogs

text: •Haukkutila ("Bark Mode")


title: Nintendogs

text: Pelaaja tapaa täällä toisia koiria ja vaihtaa lahjoja.


title: Nintendogs

text: •Info


title: Nintendogs

text: Täällä voi muun muassa tarkistaa Koulutuspisteet.


title: Nintendogs

text: Peli on saanut hyviä arvosteluja. Arvostetussa japanilaisessa Famitsu-pelilehdessä peli sai täydet 40/40 pistettä, mihin on yltänyt vain 12 muuta peliä.


title: Nintendogs

text: Yleisin kritiikki peliä kohtaan on tullut sen toistuvuudesta ja lyhyestä päivittäisestä pelattavuudesta: koira jaksaa oppia päivässä vain muutaman tempun eikä jaksa lenkkeillä loputtomiin.


title: F-Zero

text: F-Zero on futuristinen kilpa-ajopeli, joka julkaistiin Super Nintendo Entertainment Systemille Japanissa vuonna 1990. Pelin suosio johti useisiin jatko-osiin käsikonsoleille, kotikonsoleille sekä pelihalleille. Peli oli konsolinsa ensimmäinen julkaisu Super Mario Worldin jälkeen.


title: F-Zero

text: "F-Zero" oli ensimmäinen SNES-peli, joka käytti hyväkseen SNES:n Mode 7 -ominaisuutta, joka mahdollisti rotaatio- ja skaalausefektin. "F-Zero" käytti sitä hyväkseen simuloidakseen 3D-ympäristöjä.


title: Bryan McCabe

text: Bryan McCabe (s. 8. kesäkuuta 1975 St. Catharines, Ontario, Kanada) on entinen kanadalainen NHL-puolustaja, joka siirtyi kaudella 2010–2011 New York Rangersiin. Hän on voittanut urallaan maailmanmestaruuden.


title: Bryan McCabe

text: McCabe pelasi WHL-juniorisarjassa kaudet 1991–1995 kolmessa eri joukkueessa. Hän aloitti Medicine Hat Tigersissa, josta siirtyi Spokane Chiefsiin ja edelleen viimeisellä kaudellaan Brandon Wheat Kingsiin. New York Islanders varasi McCaben toisella kierroksella numerolla 40. Keväällä 1994 hänet valittiin WHL:n Läntisen konferenssin tähdistökentälliseen ja seuraavana vuonna Itäisen konferenssin tähdistökentälliseen. Brandon eteni keväällä 1995 Memorial Cupin loppuotteluun, mutta hävisi siellä Kamloops Blazersille. McCabe oli lopputurnauksen tähdistökentällisessä.


title: Bryan McCabe

text: McCabe pelasi tulokaskautensa New York Islandersissa 1995–1996. Hän pelasi tulokaskautensa suhteellisen hyvin tekemällä 23 pistettä. Kolmannella kaudellaan Islandersissa McCabe nostettiin joukkueen historian kuudenneksi kapteeniksi. Hänet kaupattiin kuitenkin kesken kauden Vancouver Canucksiin. Vancouveriin siirtyi myös Todd Bertuzzi ja kolmannen kierroksen varausoikeus, kun Islanders sai Trevor Lindenin.


title: Bryan McCabe

text: Vancouverissa McCabe pelasi puolitoista kautta, kunnes Brian Burke kauppasi hänet Chicago Blackhawksiin ennen . Burken tavoitteena oli saada varattua Sedinin veljekset Danielin ja Henrikin. Chicago antoi oman ensimmäisen kierroksen varausvuoronsa vaihdossa McCabeen ja Vancouverin ensimmäisen kierroksen varausvuoroon. Chicagossa hän pelasi vain kauden 1999–2000, sillä hänet treidattiin Toronto Maple Leafsiin vaihdossa Alexander Karpovtseviin ennen kauden 2000–2001 alkua.


title: Bryan McCabe

text: McCabe teki todellisen läpimurtonsa kaudella 2001–2002, jolloin hän teki 43 pistettä runkosarjassa. Hän auttoi myös merkittävästi Torontoa selviämään pudotuspeleissä Itäisen konferenssin finaaleihin. Toronto hävisi kuitenkin finaalisarjan Carolina Hurricanesille. Seuraava kausi oli McCabelle pettymys, mutta kaudella 2003–2004 hän rikkoi jälleen piste-ennätyksensä, kun hän teki 53 pistettä. McCabe valittiin kauden päätteeksi NHL:n kakkostähdistökentälliseen. NHL:n työsulkukaudella McCabe pelasi Elitserienissä HV71:ssä. Hän ei onnistunut Ruotsissa ja jätti joukkueen 10 ottelun jälkeen joulukuussa 2004.


title: Bryan McCabe

text: Kausi 2005–2006 oli McCabelle loistava. Hän teki runkosarjassa peräti 68 pistettä ja oli puolustajien pistepörssin kolmas. Kauden jälkeen McCabe teki Toronton kanssa viiden vuoden jatkosopimuksen. Seuraavallakin kaudella McCabe teki 57 pistettä. Kausi 2007–2008 oli kuitenkin McCabelle vaikea. Hän kärsi loukkaantumisista ja palasi vain 54 ottelua, joissa teki 23 pistettä. Toronto jäi pudotuspelien ulkopuolelle kolmannen kerran perättäin, ja joukkueessa alettiin tehdä muutoksia kesällä 2008. McCabella oli sopimuksessa myynnin estävä pykälä. McCabe päätti kuitenkin purkaa sen, kun Torontossa ei ollut enää jatkoa uralle. Toronto kauppasi McCaben lopulta vasta hieman ennen kauden 2008–2009 alkua. Florida Panthers hankki hänet ja neljännen kierroksen varausoikeuden vaihdossa Mike Van Ryniin.


title: Bryan McCabe

text: McCabe pelasi Floridassa vajaat kolme kautta. Hän siirtyi helmikuussa 2011, kauden 2010–2011 aikana, New York Rangersiin osana pelaajakauppaa, jossa Florida sai vaihdossa Tim Kennedyn ja kolmannen kierroksen varausvuoron.


title: Bryan McCabe

text: McCabe pelasi Kanadan puolesta ensimmäisessä MM-turnauksessa nuorten MM-kilpailuissa 1994 1995. Kanada voitti molemmista turnauksista MM-kultaa. Vuoden 1995 kisoissa McCabe nimettiin turnauksen parhaaksi puolustajaksi ja turnauksen tähdistökentälliseen.


title: Bryan McCabe

text: Kanadan miesten maajoukkueessa McCabe pelasi MM-kilpailuissa 1997. Kanada voitti kisoista kultaa. McCabe edusti maataan myös MM-kisoissa 1998 ja 1999. Seuraavan kerran McCabe pelasi arvoturnauksessa vasta olympialaisissa 2006.


title: Spysheriff

text:
Spysheriff on haittaohjelma, joka on naamioitu näyttämään vakoiluohjelmien poisto-ohjelmalta. Se pystyy aiheuttamaan tietokoneelle ei-toivottuja muutoksia ja vaikeasti poistettavia ongelmia.
Spysherifin kehittämä yhtiö on huomannut ihmisten tulleen tietoisemmiksi Spysheriffin todellisesta luonteesta ja siksi se onkin kehittänyt erinimisiä ja -näköisiä Spysheriff-klooneja, joilla on kuitenkin sama käyttöliittymä ja toimintatapa. Alla on luettelo klooneista


title: Tyrnävän kirkko

text: Tyrnävän kirkko on Tyrnävän seurakunnan kirkko, joka sijaitsee Tyrnävän kirkonkylässä. Puisen uusgotiikkaa edustavan kirkon on suunnitellut Oulun lääninarkkitehti F. W. Lüchow. Muodoltaan se on päätytornillinen pitkäkirkko, jonka torni on länsipäädyssä. Istumapaikkoja sillä on 750 ja pinta-alaa 300 neliömetriä. Kirkon rakennustyöt aloitettiin 1873 ja kirkkoherra Samuel Strömmer vihki kirkon käyttöön 2. lokakuuta 1881.


title: Tyrnävän kirkko

text: Tyrnävän seurakunta sai Limingan seurakunnan kappelin oikeudet vuonna 1655. Itsenäiseksi seurakunnaksi Tyrnävä pääsi vuonna 1889. Seurakunnalle kuuluu myös Temmeksen kirkko.


title: Tyrnävän kirkko

text: Alttaritaulun "Paimenten kumarrus" on maalannut taidemaalari T.J.Tuhkanen vuonna 1907. Kaksi kelloa ovat vuosilta 1727 ja 1908.


title: Tyrnävän kirkko

text: Tyrnävän ensimmäinen kirkko lienee rakennettu maaherra Erik Soopiin toimikaudella vuosina 1644–1648. Kun tyrnäväläiset saivat kappeliseurakunnan oikeudet alettiin varsin pian rakentaa uutta kirkkoa vanhan paikalle. Vuonna 1670 valmistunut länsitornillinen tukipilarikirkko on ollut hyvin samantyylinen kuin samoihin aikoihin rakennettu naapuripitäjän Kempeleen kirkko. Rakentajina lienevät olleet Kempeleen kirkon rakentaja Matti Härmä sekä Pietari ja Matti Suorsa. Myös kirkon kellotapuli on valmistunut samaan aikaan. Tämä kellotapuli myytiin huutokaupalla vuonna 1769. Sen tilalle oli kiiminkiläinen Heikki Väänänen rakentanut uuden tapulin jo 1762.


title: Tyrnävän kirkko

text: Vanha kirkko paloi tuhopoltossa 24. marraskuuta 1865.


title: Terassidynamiikka

text: Terassidynamiikalla tarkoitetaan forten ja pianon vuorottelua orkesterin ja solistiryhmän välillä. Menetelmä oli suuresti käytössä barokin aikakauden soitinkonsertoissa. Terassidynamiikalla onnistuttiin lisäämään teosten dramatiikkaa ja ilmaisuvoimaa, sekä solisti tai solistit saatiin paremmin esiin. Ilmiön huomaa helposti esimerkiksi urkujen tai cembalon rekisterinvaihdoksissa.


title: Terassidynamiikka

text: Terassidynamiikkaa käytettiin myös pienimuotoisessa soolosoitinmusiikissa, kuten lukuisissa J. S. Bachin ja Telemannin pianokappaleissa.


title: Steve Gadd

text: Steve Gadd (s. 9. huhtikuuta 1945 Rochester, New York) on yhdysvaltalainen rumpali. Hänet tunnetaan yhteistyöstään Paul Simonin, Steely Danin, Joe Cockerin, Bob Jamesin, Chick Corean, Eric Claptonin, ja monien muiden kuuluisien jazz- ja pop-muusikoiden kanssa.


title: Steve Gadd

text: Gadd aloitti rummunsoiton seitsemänvuotiaana ja 11-vuotiaana soitti jo trumpetistilegenda Dizzy Gillespien kanssa.


title: Steve Gadd

text: High Schoolin jälkeen Gadd opiskeli Manhattan School of Musicissa kaksi vuotta, minkä jälkeen siirtyi Eastman School of Musicin Rochesteriin. Tuolloin hän soitti muiden nuorten ja lupaavien jazz-muusikoiden kanssa. Opintojen jälkeen Gadd soitti usein Chuck Mangionen yhtyeessä.


title: Steve Gadd

text: Armeijan jälkeen Gadd perusti lyhytaikaisen trion, jonka hajottua 1972 hän aloitti ahkeran studiomuusikon uransa. 1970- ja 1980-lukujen aikana hän osallistui myös moniin kiertueisiin eri artistien kanssa, vaikka suosikin usein studiouraa kiertueiden kustannuksella. 1970-luvun loppuun mennestä Gaddista oli tullut yksi maailman kysytyimpiä rumpaleita. Japanissa häntä ihailtiin eniten ja useat japanilaiset rumpalit kuulostavatkin selvästi tyyliltään Gaddilta.


title: Steve Gadd

text: Gaddin uraa ovat varjostaneet päihdeongelmat.


title: Olimpiada Ivanova

text: Olimpiada Vladimirovna Ivanova (, s. 26. elokuuta 1970 Munsjuty, Tšuvassia) on venäläinen kävelijä ja nelinkertainen arvokisamitalisti. Hän keskittyy pääasiassa 20 kilometrin matkalle.


title: Olimpiada Ivanova

text: Ensimmäisen kerran Ivanova ylsi kansainvälisten kisojen palkintosijoille vuoden 1997 kävelyn maailmancupissa Podebradyssä sijoituttuaan 10 kilometrillä toiseksi. Ensimmäisen suurvoittonsa Ivanova käveli vuonna 2001 kävelyn Euroopan cupista 20 kilometrin matkalta. Samana vuonna hän voitti kultaa Edmontonin MM-kisoista silloisella maailman kaikkien aikojen parhaalla ajalla 1.27.48. Seuraavana vuonna hän voitti Euroopan mestaruuden Münchenin kisoissa ajalla 1.26.42. Samana vuonna maailmancupissa Torinossa hän oli toinen.


title: Olimpiada Ivanova

text: 2004 Ateenan olympialaisissa Ivanova käveli hopealle ajalla 1.29.16 voiton mentyä neljän sekunnin erolla Athanasia Tsumelekalle. Vuotta myöhemmin Helsingin MM-kisoissa hän voitti kultaa ME-ajalla 1.25.41.


title: Suomen UNICEF

text: Suomen UNICEF ry eli Suomen Unicef-yhdistys perustettiin vuonna 1967. Se on yksi Unicefin 34 kansallisesta komiteasta. Suomen UNICEFin pääsihteeri on Marja-Riitta Ketola. Yhdistyksen hallituksessa on kymmenen jäsentä ja puheenjohtajana toimii Antti Heikinheimo. Suomen UNICEFin tehtävä on edistää lasten oikeuksien toteutumista keräämällä varoja Unicefin pitkäkestoisiin kehitysohjelmiin ja hätäapuun sekä tiedottamalla lasten oikeuksista ja maailman lasten tilanteesta suomalaisille.


title: Suomen UNICEF

text: Suurin osa kerätyistä varoista kohdistuu Lastenrahastoon, josta ne suunnataan heikoimmassa asemassa olevien lasten auttamiseen kaikkialla maailmassa. Hätäavun lisäksi Suomen UNICEF kerää varoja omiin nimikko-ohjelmiinsa. Vuonna 2016 nimikko-ohjelmia on seuraavissa maissa: Vietnam, Kenia, Intia, Nepal ja Bolivia. Lisäksi Suomen Unicef osallistuu kansainväliseen koulutuksen parantamiseen tähtäävään Schools for Asia ja Schools for Africa -kampanjaan, jonka toimii 11 Aasian ja Afrikan maassa.


title: Suomen UNICEF

text: UNICEF julkaisee säännöllisin väliajoin raportteja toiminnastaan ja edistymisestään kehitysapuohjelmissa. Suomen UNICEF välittää raporttien informaatiota eteenpäin tiedotteissa ja tiedotustilaisuuksissa sekä ylläpitää nettisivuja ja julkaisee lehteä omasta toiminnastaan.


title: Suomen UNICEF

text: Suomen UNICEF tekee yhteistyötä eri ministeriöiden ja järjestöjen kanssa sekä seuraa Yhdistyneiden kansakuntien lapsen oikeuksien sopimuksen toteutumista Suomessa.


title: Suomen UNICEF

text: Suomen UNICEF osallistuu lapsen oikeuksien sopimuksen määräaikaisraportointiin. Suomen kolmas määräaikaisraportti sopimusta koskien käsiteltiin YK:n Lapsen oikeuksien komiteassa syyskuussa 2005.


title: AlphaDream

text: Alphadream Corporation, Ltd. () on Tokiossa sijaitseva japanilainen videopelejä kehittävä yritys, joka perustettiin vuonna 2001. Nintendon toisen osapuolen tuottajana AlphaDream on kehittänyt pelejä Game Boy Colorille, Game Boy Advancelle ja Nintendo DS:lle


title: Ottawa Senators

text: Ottawa Senators () on kanadalainen jääkiekkoseura, joka pelaa Pohjois-Amerikan NHL-liigassa. Seura on nykymuodossaan perustettu vuonna 1992, mutta samanniminen seura oli olemassa jo vuosina 1893–1934. Senators aloitti liigassa kaudella 1992–1993 samaan aikaan Tampa Bay Lightningin kanssa, ja kuuluu nykyään itäisen konferenssin Atlantin divisioonaan Boston Bruinsin, Buffalo Sabresin, Detroit Red Wingsin, Florida Panthersin, Montreal Canadiensin, Tampa Bay Lightningin ja Toronto Maple Leafsin ohella. Seuran kotipaikka on Kanadan pääkaupunki Ottawa, jossa se pelaa ottelunsa 20 500 -paikkaisella Canadian Tire Centre -areenalla.


title: Ottawa Senators

text: NHL:n runkosarjassa Senators on parhaimmillaan sijoittunut divisioonansa ensimmäiseksi kausilla 1998–1999, 2000–2001, 2002–2003 ja 2005–2006. Kaudella 2006–2007 seura voitti konferenssinsa loppuotteluissa Buffalo Sabresin otteluin 4–1 ja eteni ensimmäistä kertaa historiassaan Stanley Cupin loppuotteluihin, joissa se kohtasi läntisen konferenssin voittajan Anaheim Ducksin. Senators hävisi kuitenkin finaaleissa voitoin 1–4.


title: Ottawa Senators

text: Joukkueen omistaa kanadalainen miljardööri Eugene Melnyk.


title: Ottawa Senators

text: "(Tilanne 11. tammikuuta 2019)"


title: Pekka Ahtiala

text: Kaarlo Pekka Ahtiala (s. 12. kesäkuuta 1935 Helsinki) on kansantaloustieteen emeritusprofessori Tampereen yliopiston taloustieteiden laitokselta. Hänen erityisalansa on kansainvälinen talous. Hän on toiminut asiantuntijana useissa kansainvälisissä työryhmissä ja laitoksissa aina taloustieteen Nobel-palkinnon ehdollepanokollegiosta Maailmanpankkiin ja Filippiinien hallitukseen asti.


title: Pekka Ahtiala

text: Ahtiala toimi salkuttomana ministerinä Keijo Liinamaan virkamieshallituksessa 1975.


title: Pekka Ahtiala

text: Ahtiala kirjoitti ylioppilaaksi Helsingin V yhteiskoulusta 1953 ja valmistui Kauppakorkeakoulusta ekonomiksi 1956, kauppatieteiden kandidaatiksi 1958 ja filosofian tohtoriksi (Ph.D) Harvardin yliopistosta 1963. Opintomatkoja hän teki Englantiin 1951 ja 1954, Ranskaan 1957, Espanjaan 1958 ja Yhdysvaltoihin 1959–1964.


title: Pekka Ahtiala

text: Työuransa hän aloitti Suomen nuorkauppakamarin keskusliiton pääsihteerinä 1957–1959. Yhdysvaltalaisen Harvardin yliopiston kansantaloustieteen assistenttina hän toimi 1961–1963 ja yliopiston dosenttina 1964. Yhteiskunnallisen Korkeakoulun, josta 1966 tuli Tampereen yliopisto, kansantaloustieteen virkaa toimittavana professorina (erityisalanaan kansainvälinen talous) hän työskenteli 1965–1968 ja Tampereen yliopiston kansantaloustieteen professorina 1968–1999. Tampereen yliopistossa Ahtiala toimi myös julkistalouden virkaa toimittavana professorina 1970–1971, talous- ja hallintotieteiden tiedekunnan dekaanina 1969–1971, kansantaloustieteen laitoksen johtajana 1987–1988, yliopiston valtuuskunnan puheenjohtajana 1978–1980 ja täydennyskoulutuskeskuksen johtokunnan varapuheenjohtajana 1978–1979. Vaasan kauppakorkeakoulun virkaa toimittavana professori hän oli 1968–1971.


title: Pekka Ahtiala

text: Ahtiala on toiminut useiden maiden keskuspankin neuvonantajana vuodesta 1964 lähtien. Hän on konsultoinut muun muassa Yhdysvaltojen keskuspankkia, Maailmanpankkia 1982– ja Filippiinien hallitusta 1998–. Hän toimi myös Kansainvälisen valuuttarahaston asiantuntijaryhmän jäsenenä 1969–1971 ja sen konsulttina 1971–, American Enterprise Instituten Talent Bankin asiantuntijajäsenenä, Yhdysvaltojen Evanstonissa sijaitsevan Northwestern-yliopiston vierailevana professorina 1976–1977, 1981, 1988, Princetonin yliopistossa 1980–1981 ja israelilaisessa Tel Avivin yliopistossa 1987.


title: Pekka Ahtiala

text: Päätyönsä ohessa Ahtiala on toiminut Tampereen Paasikivi-seuran puheenjohtajana 1968–1975, Kansainvälisen politiikan pohjoismaisen yhteistyökomitean Suomen edustajana 1968–1975, taloustieteen Nobel-palkintolautakunnan ehdollepanokollegion jäsenenä 1968– ja Nobelin rauhanpalkinnon ehdollepanokollegiossa 1975. Hän on ollut myös Osuuspankkien Keskuspankki Oy:n (OKO) hallintoneuvoston jäsenenä 1970–1977, Liikkeenjohdon instituutin valtuuskunnan jäsenenä 1971–1976, Suomen Kulttuurirahaston Pirkanmaan rahaston hoitokunnan varapuheenjohtajana 1973–1976. Tampereen seudun osuuspankin hallintoneuvoston puheenjohtajana Ahtiala oli 1975–1976, talousneuvoston varapuheenjohtajana 1975, Teollisen kulttuurin tutkimussäätiön hallituksen jäsenenä 1982–1994, Kansantaloustieteen professorien ja dosenttien yhdistyksen puheenjohtajana 1987–1989 ja kansantaloustieteen tutkijakoulutusohjelman johtoryhmän varapuheenjohtajana 1989–1990. Suomalaisen tiedeakatemian jäsen Ahtiala on ollut vuodesta 1986.


title: Taisto Ahtola

text: Taisto Olavi Ahtola (27. huhtikuuta 1917 Pori – 13. elokuuta 2000 Hämeenlinna) oli suomalainen taidemaalari ja Hämeenlinnan taidemuseon pitkäaikainen intendentti.


title: Taisto Ahtola

text: Ahtolan vanhemmat olivat rautatieläinen Otto Sigurd Ahtola ja Tekla Elina Nordström ja puoliso vuodesta 1942 taidemaalari Rakel Elina Koskinen. Heidän poikansa oli edesmennyt ekonomisti Juha Ahtola. Ahtola valmistui kansakoulunopettajaksi vuonna 1941 ja toimi opettajana Huittisissa 1944-1950 ja Hämeenlinnassa kansalaiskoulun opettajana 1950-1953. Hän toimi myös Hämeenlinnan taidemuseon perustamisen ja rakentamisen primus motorina ja museon pitkäaikaisena johtajana ja indententtinä. Ahtola sai Pro Finlandia -mitalin 1967 ja professorin arvonimen vuonna 1974.


title: Taisto Ahtola

text: Ahtola piti ensimmäisen näyttelynsä Raumalla vuonna 1948. Näyttelyura jatkui 1980-luvulle asti. Hän oli mukana myös Purnu-ryhmän näyttelyissä 1967-1987 ja Sysmän Suvi-Pinxssä. Ahtola maalasi 1950-luvulla väriekspressionistisiä teoksia. 1960-luvulla hän kuvasi kokemuksiaan sotavuosista synkillä töillä. 1970-luvulta alkaen hänen töissään on ollut paljon ihmishahmoja.


title: Päivi Akonpelto

text: Päivi Elina Akonpelto (s. 26. toukokuuta 1967 Uurainen) on suomalainen näyttelijä. Hänet on palkittu parhaan naispääosan Jussilla roolistaan vuoden 1995 elokuvassa "Suolaista ja makeaa", ehdolla hän on ollut myös roolistaan "Säädyllisessä murhenäytelmässä" (1998).


title: Päivi Akonpelto

text: Akonpelto on näytellyt noin kolmessakymmenessä Suomen Kansallisteatterin tuotannossa vuodesta 1990 alkaen.


title: Darren Campbell

text: Darren Campbell (s. 12. syyskuuta 1973 Manchester, Englanti) on englantilainen yleisurheilija.


title: Darren Campbell

text: Darren aloitti uransa voittamalla nuorten Euroopan-mestaruuden 100 sekä 200 metrillä vuonna 1991 Thessalonikissa, Kreikassa. Seuraavana vuonna nuorten maailmanmestaruuskilpailuissa hän voitti molemmilla matkoilla hopeaa Ato Boldonin takana.


title: Darren Campbell

text: Euroopan-mestaruuskilpailuissa 1998 Campbell voitti kultaa sadalla metrillä ja pikaviestissä Ison-Britannian joukkueessa.


title: Darren Campbell

text: Sydneyn olympialaisissa 2000 hän voitti hopeaa 200 metrillä. Vuonna 2004 Ateenassa hän voitti olympiakultaa 4 x 100 metrin viestijuoksussa. He voittivat toiseksi tulleen Yhdysvaltain joukkueen 1 sadasosasekunnilla kauden parhaalla tuloksella 38,07.


title: Darren Campbell

text: Göteborgin EM-kilpailuissa 2006 Campbell voitti kultaa pikaviestissä. Pian kisojen jälkeen elokuussa 2006 hän ilmoitti lopettavansa uransa.


title: Toni Sihvonen

text: Toni Sihvonen (s. 19. helmikuuta 1971 Seinäjoki) on suomalainen jääkiekkovalmentaja ja entinen jääkiekkoilija. Hän on nykyisin Oulun Kärppien valmennustiimissä, ja hänen ensimmäinen kautensa valmentajana oli .


title: Toni Sihvonen

text: Sihvosen veli Petteri Sihvonen on valmentaja ja jääkiekkojournalisti.


title: Toni Sihvonen

text: Sihvonen pelasi ensimmäisen kautensa aikuisten tasolla kaudella 1989–1990, jolloin hän pelasi I-divisioonassa Hockey-Reippaassa. Reipas nousi kaudeksi SM-liigaan ja Sihvonen pelasi aina kauteen asti seurassa, kunnes kaudeksi siirtyi Turun Palloseuraan. TPS:ää Sihvonen edusti myös kaudella ja molempien kausien aikana Sihvonen edusti myös toista turkulaista seuraa, Kiekko-67:ää. Kaudella 1993–1994 voitti SM-liigassa hopeaa ja mestaruuden kaudella 1994–1995.


title: Toni Sihvonen

text: Sihvonen jatkoi uraansa kaudella HIFK:ssa. Kaudella hän voitti toisen Suomen mestaruutensa. Seuraavalla kaudella, , Sihvonen voitti HIFK:ssa hopeamitalin, ja pääsi ensimmäistä kertaa edustamaan Suomea maailmanmestaruuskilpailuissa. Kyseisissä vuoden 1999 Norjan MM-kilpailuissa Suomi oli toinen. Sihvonen edusti HIFK:ta kauteen , jona aikana Sihvonen ehti olla vielä kaksissa MM-kisoissa: 2000 Venäjän MM-kisoissa Suomi oli kolmas ja vuoden 2001 Saksan MM-kisoissa Suomi oli toinen.


title: Toni Sihvonen

text: Sihvonen pelasi Ruotsin Elitserienissä kaudella 2001–2002, AIK:ssa. Kaudeksi Sihvonen palasi Helsinkiin, nyt Jokereihin. Välivuoden jälkeen Sihvonen siirtyi kaudeksi Oulun Kärppiin, jossa voitti kolmannen Suomen mestaruutensa. Tämän jälkeen Sihvonen palasi kaudeksi Lahteen, jossa seuran nimi oli nyt Pelicans. Pelattuaan myös kauden Lahdessa, Sihvonen siirtyi Itävallan pääsarjassa pelaavaan unkarilaisseuraan, Alba Volán Székesfehérváriin.


title: Toni Sihvonen

text: Pelattuaan kauden 2007–2008 Unkarissa, Sihvonen palasi Suomeen, ja Mestiksessä pelaavaan Vaasan Sportiin. Sportissa Sihvonen voitti kaudella 2008–2009 Mestiksen mestaruuden. Pelaaja-uransa Sihvonen päätti Sportissa kaudella 2009–2010.


title: Tomi Einonen

text: Tomi Einonen (s. 1969 tai 1970) on suomalainen toimittaja. Hän on työskennellyt huhtikuusta 2018 lähtien MTV Uutisten vastaavana päätoimittajana ja Mediahub Helsingin toimitusjohtajana. Einonen on työskennellyt MTV3:n uutistoimituksessa vuodesta 1999 muun muassa toimittajana ja uutisankkurina.


title: Tomi Einonen

text: Einonen on työskennellyt aiemmin Yleisradion Poliisi-TV:ssä. Hän on myös ohjannut "Pohjantähden alla" -sarjassa vuonna 1999 esitetyt ohjelmat "Yön turvaajat" ja "Katulamppu keskellä merta".


title: Tomi Einonen

text: Einosen aviopuoliso on Yleisradion uutistoimittaja Piia Pasanen ja pariskunnalla on kaksi lasta.


title: László Kubala

text: László Kubala Stecz (10. kesäkuuta 1927 Budapest, Unkari – 17. toukokuuta 2002 Barcelona, Espanja) oli syntyperältään slovakialais-unkarilainen jalkapalloilija ja jalkapallovalmentaja.


title: László Kubala

text: Kubala oli pelipaikaltaan hyökkääjä ja edusti urallaan muun muassa Ferencvárosia, Slovan Bratislavaa, Vasasia, Barcelonaa ja Españolia. Pisimpään, vuodet 1951–1961, hän edusti espanjalaista Barcelonaa, jossa hän teki pelaamassaan 345 ottelussa 274 maalia kaikki kilpailut mukaan lukien ja voitti useita mestaruuksia. Kubalaa on pidetty Barcelonan historian parhaana pelaajana. Hän muodosti joukkueen tehokkaan hyökkäyslinjan Basoran, Césarin, Manchónin ja Morenon kanssa. Hän pelasi myös Tšekkoslovakian, Unkarin ja Espanjan maajoukkueissa.


title: László Kubala

text: Pelaajauransa jälkeen Kubala siirtyi valmentajaksi ja luotsasi useita seurajoukkueita pääasiassa Espanjassa. Vuodet 1969–1980 hän toimi Espanjan maajoukkueen valmentajana ja johdatti joukkueen vuoden 1978 MM-kilpailuihin ja 1980 EM-kilpailuihin.


title: László Kubala

text: László on Kubalan etunimen unkarinkielinen muoto. Nimi esiintyy maasta ja kielestä riippuen yleisesti myös muodoissa Ladislav, Ladislao ja Ladislau. Monimuotoiset sukujuuret omannut Kubala piti itseään kosmopoliittina.


title: László Kubala

text: Barcelona


title: Michelle Wie

text: Michelle Wie (, s. 11. lokakuuta 1989) on yhdysvaltalainen golfinpelaaja. Hän sai ensimmäisen kerran huomiota pitkistä avauslyönneistään ja karsintarajan ylittämisistä PGA:n kisoissa. Vuonna 2006 Time-lehti valitsi hänet ”niiden 100 henkilön joukkoon, jotka muokkaavat maailmaamme”.


title: Michelle Wie

text: Wie syntyi Honolulussa Havaijilla korealais-amerikkalaiseen perheeseen ja alkoi pelata golfia ollessaan nelivuotias. Kymmenvuotiaana hän teki oman henkilökohtaisen lyöntipeliennätyksensä 64, 18-reikäisellä "Olomana Golf Links" -kentällä, joka on Havaijin suosituin links-tyylinen golfkenttä. Samana vuonna hänestä tuli nuorin golfaaja, joka oli päässyt USGA:n amatöörikilpailuun. Samalla hän eteni naisten "U.S Amateur Public Links" -reikäpeliotteluun isoäitinsä mailoilla pelaten.


title: Michelle Wie

text: Vuonna 2002 Wie voitti Havaijin avoimen lyöntipelikisan kolmentoista lyönnin erolla toiseksi tulleeseen Cindy Rarickiin. Hänestä tuli myös nuorin LPGA:n kisaan karsiutunut nainen, sillä hän pelasi "Takejufi Classicissa" kaksi kierrosta, mutta ei selvinnyt kolmannelle kierrokselle.


title: Michelle Wie

text: Vuonna 2003 hänestä tuli nuorin pelaaja, joka on selvinnyt karsintarajan yli naisten PGA Tourin kilpailussa. Muutama kuukausi sen jälkeen hän voitti historiallisesti "Women's Amateur Public Links" -kilpailun ja teki uuden ennätyksen ollessaan nuorin koskaan minkään USGA:n järjestämän aikuisten kilpailun voittaja. Vuonna 2004 hänestä tuli neljäs nainen koskaan, joka on osallistunut PGA-kilpailuun. Hän pelasi 72–68 (par 70) ja jäi yhden lyönnin päähän loppukierroksen karsintarajan ylittämisestä.


title: Michelle Wie

text: Vuonna 2003 Wie nimettiin Yhdysvaltain joukkueeseen Curtis Cupiin ja hänestä tuli nuorin pelaaja Yhdysvaltain joukkueen pelaajana. Jos Wie olisi ollut ammattilainen jo vuonna 2004, hän olisi ansainnut 250 000 dollaria voitoistaan.


title: Michelle Wie

text: Wie oli jo pitkään kerännyt huomiota, ei pelkästään pituutensa (185 cm), vaan myös hänen uskomattoman pitkien draiviensa vuoksi. Wien ollessa 14-vuotias Ernie Els sanoi: ”Antakaamme hänen muutama vuosi vahvistua, hän voi vaikka pelata vakituisesti PGA:lla.”


title: Michelle Wie

text: 16-vuotiaana Wien avauslyöntien keskiarvot olivat noin 255 metrin luokkaa. Kerran Fred Couples sanoi: ”Kun näet hänen lyövän palloa, et voi varautua mihinkään... se on pelottavinta mitä olet ikinä nähnyt.” Wien hyvän vaikutuksen mediaan on saanut monet muut ammattilaiset sanomaan hänestä vain hyviä asioita, esimerkiksi Arnold Palmer sanoi kerran, että Wie tulee vaikuttamaan golfiin vähintäänkin yhtä paljon kuin Tiger Woods tai jopa enemmän. Hän tulee vetämään uudenlaista yleisöä golfille, ei pelkästään poikia tai tyttöjä vaan myös lapsiperheitä ja kaikkia.


title: Michelle Wie

text: Wie aloitti kautensa vuonna 2005 osallistumalla jälleen PGA:n Sony Openiin Havaijilla, mutta pääsemättä taaskaan loppukierroksen karsintarajan yli. Sen jälkeen hän kilpaili taas LPGA:lla sijoittuen toiseksi SBS Openissa Turtle Bayssa. Sinä samaisena kesäkuuna hän sijoittui toiseksi LPGA Championship kilpailussa. U. S. Women's Openissa, Wie oli kolmen kierroksen jälkeen jaetulla kolmannella sijalla, mutta viimeisen kierroksen tulos 82 pudotti hänet jaetulle 23. sijalle. Viikko sen jälkeen Wie yritti taas päästä miesten kilpailun loppukierroksen karsintarajan yli, mutta jäi tällä kertaa kahden lyönnin päähän.


title: Michelle Wie

text: 8. toukokuuta 2008 mennessä Wie on pelannut 56 ammattilaiskilpailua (43 naisten ja 13 miesten).


title: Michelle Wie

text: Wie voitti ensimmäinen ammattilaisturnauksensa Meksikossa marraskuussa 2009.


title: Bileam

text: Bileam esiintyy Raamatussa, sen 4. Mooseksen kirjan 22 - 24 luvuissa sekä muutamissa muissa tekstikohdissa. Bileam oli "Beorin" poika. Bileam oli kuninkaan palvelija.


title: Bileam

text: Moabilaisten kuningas Balak Zipporin poika luotti Bileamin voimiin ja halusi, että Bileam kiroaisi Israelin kansan. Bileam neuvotteli moneen otteeseen Balakin miesten kanssa ja sen jälkeen itse Balakin kanssa. Matkalla Balakin luo Bileamin aasi poikkesi tieltä kolme kertaa ja joka kerralla Bileam löi aasiansa. Kolmannella kerran jälkeen enkeli ilmestyi hänelle. Bileam teki Balakin kanssa kolmesti seitsemän uhrialttaria, mutta siunasikin israelilaiset. Lopulta neuvottelut Balakin ja Bileamin välillä raukesivat tyhjiin ja molemmat lähtivät omiin suuntiinsa.


title: Bileam

text: Bileam kuoli israelilaisen sotilaan miekaniskuun.


title: Bileam

text: Ihmistä voidaan verrata Bileamiin kun hän tekee asioita omien ajatustensa mukaan kuuntelematta selvää järjen puhetta luullen sitä tyhmyydeksi.


title: Sydney Penny

text: Sydney Penny (s. 7. elokuuta 1971 Nashville, Tennessee) on yhdysvaltalainen näyttelijä, jolla on melko lyhyt televisioura takanaan. Hän on naimisissa Robert Powersin kanssa.


title: Ailakkavaara

text: Ailakkavaara on tunturi Suomen käsivarren Lapissa, Kilpisjärven alueella Enontekiön kunnassa. Sen korkeus on 910 metriä. Alue on tunturivaelluksen harrastajien suosiossa; läheisellä Ailakkajärvellä on autiotupa. Muotonsa vuoksi Ailakkavaara on herkkä lumivyöryille, ja ainakin talvella 2002 siellä on sellainen tapahtunutkin.


title: Rimmel

text: Rimmel on brittiläinen kosmetiikka-alan yritys, joka on perustettu vuonna 1834.


title: Rimmel

text: Liikkeen perustaja Eugene Rimmel työskenteli isänsä apulaisena, kunnes perusti oman liikkeensä Lontoon keskustaan Regent Streetille. Hänen kuollessaan vuonna 1887 pojat jatkoivat liikkeen pitoa. Yrityksen omistaja on vaihtunut monta kertaa, mutta vuodesta 1996 se on ollut Coty, Inc.:n tytäryhtiö.


title: Rimmel

text: Rimmelin meikkejä pidetään kohtuullisen halpoina. Rimmelin mainoskasvona on vuodesta 2001 esiintynyt malli Kate Moss. Mossin ohella Rimmelin mainoskasvoina toimivat Sophie Ellis-Bextor ja Lily Cole.


title: Celebi

text: Celebi voi tarkoittaa seuraavia:


title: Voynichin käsikirjoitus

text: Voynichin käsikirjoitus on salaperäinen kuvitettu kirja, jonka sisältöä ei ymmärretä. Tuntematon kirjoittaja on käyttänyt sen tekemiseen tunnistamatonta kirjoitusta ja käsittämätöntä kieltä.


title: Voynichin käsikirjoitus

text: Koko muistiin merkityn historiansa ajan Voynichin käsikirjoitus on ollut sekä ammattimaisten että harrastelijapohjaisten salakirjoituksen ratkojien tiiviin tutkimuksen kohde. Näihin yrittäjiin kuuluu esimerkiksi muutamia amerikkalaisia ja brittiläisiä toisen maailmansodan tehtävissä kunnostautuneita huipputason koodinmurtajia, mutta hekään eivät ole onnistuneet tulkitsemaan siitä sanaakaan. Onkin epäilty, että teksti on mahdollisesti huijaus: mielivaltaisia merkkejä, jotka eivät tarkoita mitään.


title: Voynichin käsikirjoitus

text: Kirja sai nimensä puolalais-amerikkalaisen Wilfrid M. Voynichin mukaan, joka sai sen haltuunsa vuonna 1912. Alkuperäisteosta säilytetään Yalen yliopiston kirjastossa. Ensimmäinen näköispainos kirjasta julkaistiin 2005. Espanjalainen kustantamo Siloe sai vuonna 2016 Yalen yliopistolta luvan julkaista kirjasta uuden näköispainoksen, jonka sivut käsitellään niin, että kirja vaikuttaa vanhalta. Kustantamo aikoo julkaista 898 kappaletta näköispainoksia, jotka se myy 7 000–8 000 eurolla.


title: Voynichin käsikirjoitus

text: Arizonan yliopiston tutkijat kertoivat vuonna 2011 ajoittaneensa käsikirjoitukseen käytetyn pergamentin radiohiilimenetelmällä vuosiin 1404–1438. Ajoitus perustui neljään näytteeseen satunnaisesti valituilta sivuilta. Aiempi musteanalyysi Chicagossa oli osoittanut, että dokumentti on kirjoitettu musteella pergamentin ollessa vielä melko tuoretta. Greg Hodginsin mukaan uudet tutkimustulokset sulkevat pois joitakin aikaisempia käsikirjoituksen kirjoittajasta esitettyjä teorioita.


title: Voynichin käsikirjoitus

text: Nykyisten arvioiden mukaan kirjassa on alun perin ollut 272 sivua. Jäljellä on 240 pergamenttisivua. Teoksen sivunumerointi on ilmeisesti peräisin myöhemmältä ajalta kuin itse teksti. Puutteet sivunumeroinnissa osoittavat, että kirjasta puuttui sivuja jo kun Voynich sai sen. Tekstiin ja kuvien ääriviivoihin on käytetty sulkakynää ja kuviin jokseenkin huolimattomasti värillistä maalia. Väritys saattaa olla myöhemmältä ajalta.


title: Voynichin käsikirjoitus

text: Käsikirjoituksen kuvat valaisevat vain vähän sen sisältöä. Kuvat kuitenkin viittaavat siihen, että kirja koostuisi kuudesta tyyliltään ja aiheeltaan erilaisesta luvusta. Melkein joka sivulla on ainakin yksi kuva, mutta viimeinen luku sisältää vain kirjoitusta. Seuraavassa lukujen nimet ja lyhyt kuvaus:


title: Voynichin käsikirjoitus

text: Kirjoitus etenee vasemmalta oikealle. Tekstin oikea reuna ei ole aivan tasainen. Pidemmät kappaleet jakautuvat osiin, ja niiden vieressä vasemmassa reunassa on välillä eräänlainen luettelomerkki. Selvää pilkutusta ei tekstissä näy. "Ductus" eli kirjainten tekemisessä käytetty nopeus, huolellisuus ja kallistuneisuus etenee tasaisesti, ikään kuin kirjoittaja olisi ymmärtänyt kirjoittamansa.


title: Voynichin käsikirjoitus

text: Pääosan tekstin kirjainmerkeistä voi kirjoittaa ja on kirjoitettu muutamalla yksinkertaisella kynänvedolla, ja ne on yhdistetty toisiinsa ohuilla viivoilla käsialakirjoituksen tavoin. Eri kirjainten määrää on vaikea tarkasti määritellä, mutta niitä on arveltu olevan 20–30. Lisäksi tekstissä erottuu jonkin verran kirjainmerkkejä, joita on käytetty vain kerran tai kaksi. Pidemmät välit jakavat kirjoituksen 35 000 eripituiseen "sanaan". Nämä sanat näyttävät noudattavan jonkinlaisia foneettisia tai ortografisia lakeja. Esimerkiksi jotkut tietyt merkit eivät voi olla peräkkäin, ja vain tiettyjä merkkejä voi olla kaksi peräkkäin.


title: Voynichin käsikirjoitus

text: Tekstistä tehty tilastoanalyysi osoittaa tekstin sisältävän luonnollisille kielille ominaisia rakenteita. Esimerkiksi sanojen esiintymistiheys noudattaa Zipfin lakia. Joitakin sanoja esiintyy läpi koko käsikirjoituksen, kun taas toisia vain tietyissä luvuissa tai muutamalla sivulla. Kasvitieteellisessä luvussa jokainen sivu alkaa sanalla, joka esiintyy vain sillä sivulla. Nämä sanat voisivat olla esimerkiksi kasvien nimiä.


title: Voynichin käsikirjoitus

text: Voynichin käsikirjoituksen "kieli" poikkeaa toisaalta monessa suhteessa eurooppalaisista kielistä. Sanat ovat käsikirjoituksessa varsin keskipituisia: esimerkiksi yli kymmenkirjaimisia sanoja ei ole juuri ollenkaan, mutta myös yhden tai kahden kirjaimen sanat ovat harvinaisia. Kirjainten jakaantuminen sanojen eri kohtiin on myös aika erikoinen: joitakin merkkejä esiintyy vain sanan alussa, joitakin vain lopussa ja joitakin aina sanan keskellä. Senkaltaista järjestystä esiintyy arabialaisessa, mutta ei latinalaisessa, kreikkalaisessa eikä kyrillisessä aakkostossa.


title: Voynichin käsikirjoitus

text: Kirjoitus tuntuu sisältävän tavallisia eurooppalaisia kieliä enemmän toistoa. Tekstissä voi joskus esiintyä sama yleinen sana kolme kertaa samalla rivillä. Myös sanoja, jotka eroavat vain yhden kirjaimen suhteen, toistuu poikkeuksellisen usein.


title: Voynichin käsikirjoitus

text: Käsikirjoituksessa on muutamia sanoja, jotka on kirjoitettu latinalaisilla kirjaimilla. Viimeisellä sivulla on neljä riviä kirjoitusta latinalaisilla kirjaimilla. Kirjaimet muistuttavat hyvin paljon 1400-luvun latinalaista kirjoitusta, mutta sanat eivät ole mitään tunnettua kieltä. Joissakin "astronomialuvun" kuvissa esiintyy kymmenen kuukauden nimet maaliskuusta joulukuuhun kirjoitettuna latinalaisilla kirjaimilla keskiaikaisilla kielillä ranskaksi tai Pyreneiden niemimaalla puhutulla kielellä. On epävarmaa, ovatko sanat kuuluneet alkuperäiseen tekstiin vai onko joku lisännyt ne jälkikäteen.


title: Voynichin käsikirjoitus

text:
Voynichin käsikirjoituksen historia tunnetaan huonosti, varsinkin sen varhaisimmat vaiheet. Kirjoituksen kirjaimisto ei muistuta ainoatakaan tunnettua kirjoitusta, ja tekstin sisältö on edelleen täysin tuntematonta. Käsikirjoituksen suhteen ei ole toistaiseksi tehtävissä muuta kuin tutkia kirjan ikää ja alkuperää. Erityisesti kuvissa näkyvien ihmisten hiukset ja vaatetus sekä linnojen ja rakennusten tyyli voivat kertoa alkuperästä. Ne muistuttavat tyyliltään eurooppalaista ja ovat usein tunnistettavissa vuosina 1450–1520 tehdyistä kirjoista. Sen perusteella voidaan tiedossa olevat asiat arvioida yhdessä muiden seikkojen kanssa.
Kirjoituksen ensimmäinen varmistettu omistaja oli 1600-luvulla elänyt prahalainen alkemisti Georg Baresch. Bareschin tiedetään olleen yhtä ällistynyt kuin nykyiset tieteilijät tästä kummajaisesta, joka vei hänen "kirjastossaan tilaa turhan päiten" useita vuosia. Kuultuaan, että Collegio Romanon jesuiittatutkija Athanasius Kircher oli julkaissut koptin kielen sanakirjan ja "avannut" (väärin) hieroglyfejä, Baresch lähetti Kircherille näytekopion kirjoituksesta ja pyysi tekstin tutkimista. Bareschin vuonna 1639 Kircherille lähettämä kirje on ensimmäinen maininta käsikirjoituksesta.


title: Voynichin käsikirjoitus

text: Ei tiedetä vastasiko Kircher kirjeeseen. Hän kuitenkin kiinnostui kirjasta niin paljon, että halusi sen, mutta Baresch ei suostunut luopumaan siitä. Barechin kuoltua käsikirjoitus päätyi hänen toverilleen Jan Marek Marcille, joka oli Prahan Kaarlen yliopiston rehtori. Hän toimitti käsikirjoituksen heti Kircherille, joka oli hänen pitkäaikainen ystävänsä ja kirjeenvaihtoystävänsä. Mukana tullut Marcin kirje (1666) on edelleen liitettynä käsikirjoitukseen.


title: Voynichin käsikirjoitus

text: Kirjan kohtaloista seuraavina 200 vuotena ei ole tietoa, mutta Kircherin kirjeenvaihdosta päätellen se oli Collegio Romanon kirjastossa. Todennäköisesti se jäi sinne silloinkin, kun kuningas Viktor Emanuel II:n joukot valtasivat Rooman 1870 ja yhdistivät italialaiset pikkuvaltiot. Uusi Italian hallitus päätti takavarikoida kirkon omaisuutta, myös yliopiston kirjaston. Xavier Ceccaldin kyselyn mukaan monet niistä, joilla oli mahdollisuus, ottivat mukaansa yliopiston kirjaston kirjoja, etteivät kirjat joutuisi valtiolle. Kircherin kirjeenvaihto oli näiden kirjojen joukossa, samoin Voynichin käsikirjoitus. Molemmat päätyivät kirjastonhoitaja Petrus Beckxille.


title: Voynichin käsikirjoitus

text: Beckxin "henkilökohtainen" kirjasto siirrettiin Rooman lähelle Frascatiin isoon Villa Mondragoneen palatsiin, jonka jesuiittajärjestö oli ostanut vuonna 1866. Siellä sijaitsi jesuiittojen Collegio Ghisleri.


title: Voynichin käsikirjoitus

text: Collegio Romano lienee ollut vuonna 1912 rahapulassa, koska joutui myymään omaisuuttaan. Wilfrid Voynich hankki "poistomyynnistä" noin 30 käsikirjoitusta. Niiden joukossa oli käsikirjoitus, joka nykyään kantaa hänen mukaansa nimeä "Voynichin käsikirjoitus". Voynichin kuoltua 1930 käsikirjoitus siirtyi hänen leskelleen Ethel Lilian Voynichille. Ethel Lilian Voynich kuoli 1960 ja jätti käsikirjoituksen hyvälle ystävälleen Anne Nillille. Nill myi 1961 kirjan antiikkikirjakauppias Hans P. Krausille. Kraus ei löytänyt kirjalle ostajaa, joten hän lahjoitti käsikirjoituksen Yalen yliopistolle 1969.


title: Voynichin käsikirjoitus

text: Voynichin käsikirjoituksen kirjoittajasta ei ole varmaa tietoa, mutta siitä on useita teorioita.


title: Voynichin käsikirjoitus

text: Marcin ystävän Raphael Mnishovskyn mukaan Marcin Kircherille vuonna 1665 lähettämässä saatekirjeessä sanotaan, että kirjan oli aikoinaan ostanut Pyhän saksalais-roomalaisen keisarikunnan keisari Rudolf II 600 dukaatin hintaan. Kirjeen mukaan Rudolf (tai ehkä Raphael Mnishovsky) uskoi, että kirjan kirjoittaja oli fransiskaanimunkki Roger Bacon.


title: Voynichin käsikirjoitus

text: Vaikka Marci ei itse ottanut kantaa väitteeseen, Voynich piti sitä hyvänä vaihtoehtona ja arveli, että Bacon oli todennäköisin kirjoittaja. Hänen kantansa vaikutti vahvasti kaikkeen käsikirjoituksen tutkimukseen ensimmäiset 80 vuotta. Baconin muihin teoksiin perehtyneet Voynichin käsikirjoitusta tutkivat tieteilijät eivät pitäneet mahdollisena, että Bacon olisi kirjoittanut käsikirjoituksen. Raphael Mnishovsky kuoli 1644, ja kirjan täytyy olla kirjoitettu ennen Rudolf II:n vallasta luopumista 1611, siis ainakin 55 vuotta ennen Marcin kirjettä.


title: Voynichin käsikirjoitus

text: Oletus, että Roger Bacon olisi kirjoittanut kirjan, sai Voynichin pohtimaan, olisiko käsikirjoituksen Rudolfille myynyt henkilö Englannin kuningatar Elisabet I:n hovissa toiminut astrologi ja matemaatikko John Dee. Deen tiedetään omistaneen laajan kokoelman Baconin käsikirjoituksia, joten yksi niistä on voinut olla Voynichin käsikirjoitus. Dee ja hänen selvänäkijänsä Edward Kelley asuivat joitakin vuosia Böömissä ja yrittivät myydä palveluksiaan keisarille. Dee piti tarkkaa päiväkirjaa, mutta niissä ei ole mainintaa kaupasta, joten se näyttää epätodennäköiseltä. Jos siis Bacon ei kirjoittanut käsikirjoitusta, yhteyttä Deehen ei silloin ole. Toisaalta Dee on voinut itse kirjoittaa käsikirjoituksen ja väittää, että se on ollut alkujaan Baconin tekemä, ajatellen voivansa myydä sen aikanaan.


title: Voynichin käsikirjoitus

text: Edward Kelley oli Deen mukana Prahassa. Hän oli alkemisti ja väitti osaavansa muuttaa kuparia kullaksi salaisella tomulla, jota hän oli kaivanut piispan haudasta Walesista. Deen selvänäkijänä hän väitti voivansa puhua kristallipallon avulla enkeleiden kanssa. Hän sanoi käyneensä niiden kanssa pitkiä keskusteluja, minkä Dee velvollisuudentuntoisesti kirjasi ylös. Hän antoi enkelien kielelle nimen hanok Metusalahin isän Hanokin mukaan. Raamatun kertomuksen mukaan enkelit olivat vieneet Hanokin taivaaseen, ja myöhemmin hän oli kirjoittanut kirjaan siitä, mitä oli siellä nähnyt. On esitetty, että samalla tavalla kuin Kelley keksi hanokin kielen huijatakseen Deetä, hän teki käsikirjoituksen petkuttaakseen keisaria, joka jo ennestään maksoi Kelleylle hänen alkemian asiantuntemuksestaan. Jos siis Roger Bacon ei kirjoittanut käsikirjoitusta, Kelleyn yhteys käsikirjoitukseen on yhtä olematon kuin Deen.


title: Voynichin käsikirjoitus

text: Käsikirjoituksen alkujaan löytänyttä Wilfrid Voynichia on usein arveltu sen kirjoittajaksi. Vanhojen kirjojen kauppiaana hänellä oli tarpeeksi tietoa ja syitä sen kirjoittamiseen, sillä salaperäisestä ja "kadonneesta" kirjasta voitaisiin maksaa huomattavia summia. Sen vaihtoehdon ovat kuitenkin sulkeneet pois kirjan iän määritys ja Kircherin kirje.


title: Voynichin käsikirjoitus

text: Voynichin ennen vuotta 1921 käsikirjoituksen ensimmäisestä sivusta ottamassa fotostatkopiossa näkyy hämärästi kirjaimia, jotka vaikuttavat siltä kuin tekstiä oli pyyhitty pois. Pyyhityssä kohdassa näkyi vielä kirjoitettuna nimi "Jacobj à Tepenece". Se saattaa viitata "Tepenecin Jakub Horcickyyn" joka tunnetaan paremmin latinankielisellä nimellä Jacobus Sinapius. Hän oli lääkintään perehtynyt mies ja Rudolf II:n henkilökohtainen lääkäri sekä tämän kasvitieteellisen puutarhan johtaja. Voynich mukaan lukien monet ovat "nimikirjoituksesta" arvelleet Sinapiuksen omistaneen käsikirjoituksen ennen Bareschia, joka oli sen ensimmäinen tunnettu omistaja, ja pitävät sitä vahvistuksena Raphael Mnishovskyn tarinalle. On myös esitetty arveluja, että kirjoittaja olisi ollut Jacobus.


title: Voynichin käsikirjoitus

text: Käsikirjoituksen "nimikirjoitus" ei kuitenkaan vastaa Jacobuksen nimikirjoitusta Jan Hurichin hiljattain löytämässä dokumentissa. Sivun 'f1r' kirjoitus saattaa olla jonkun myöhemmän omistajan tai kirjastonhoitajan lisäämää ja siten vain "nimikirjoituksen" kirjoittajan arvelu kirjan tekijästä. Lisäksi Voynichin nimikirjoituksen esiin saamiseksi käyttämät kemikaalit ovat muuttaneet pergamentin pintaa; onkin arveltu että Voynich olisi itse lisännyt nimikirjoituksen tueksi teorialle, että kirjan kirjoittaja olisi Robert Bacon.


title: Voynichin käsikirjoitus

text: Jan Marek Marci tapasi Kircherin viedessään prahalaisen Kaarlen yliopiston lähetystöä Roomaan 1638. Seuraavat 27 vuotta he kävivät aktiivista kirjeenvaihtoa tieteellisistä aiheista. Marcin matka oli osa Prahan yliopiston yrityksiä pysyä riippumattomana jesuiittojen vaikutusvallasta. Jesuiitat olivat järjestäneet kaupunkiin oman yliopistonsa, Klementinumin opiston. Näistä toimista huolimatta yliopistot yhdistyivät 1654, ja ne molemmat joutuivat jesuiittojen valtaan. On spekuloitu sillä, että yhdistymisen aikana Marci olisi vihoissaan jesuiittojen kasvavalle poliittiselle vallalle sepittänyt Bareschin kirjeet ja myöhemmin Voynichin käsikirjoituksen tarkoituksenaan tahrata jesuiittojen "sankarin" Kircherin maine.


title: Voynichin käsikirjoitus

text: Marcin persoonaa ja tietämystä on pidetty riittävän tasokkaina käsikirjoituksen kirjoittamiseen. Kircher, "Tohtori Kaikkitietäväinen", joka nykyisin tunnetaan paremmin lukuisista virheistään kuin ansioistaan, oli helppo ja hyvä kohde. Tosin Bareschin kirje muistuttaa jonkin verran huijausta, jonka Andreas Müller teki Kircherille. Müller sepitti käsikirjoituksen ja lähetti sen Kircherille väittäen, että se oli hankittu Egyptistä. Hän pyysi Kircheriltä käännöstä, ja Kircher laati sen.


title: Voynichin käsikirjoitus

text: On huomionarvoista, että ainoat todisteet Georg Bareschin olemassaolosta ovat kolme Kircherille lähetettyä kirjettä: yksi Bareschin kirje ja kaksi Marcin kirjettä. Omituista on myös se, että kirjeenvaihto Marcin ja Kircherin välillä päättyi 1665, samaan aikaan kun Voynichin käsikirjoitusta koskeva saatekirje lähetettiin. Vaikka Marcilla oli salaista kaunaa jesuiittoja kohtaan, hartaana katolisena hän silti oli opiskellut jesuiitaksi. Hänet hyväksyttiin jesuiittajärjestön kunniajäseneksi vähän ennen kuolemaansa 1667.


title: Voynichin käsikirjoitus

text: Marcin ystävä Raphael Mnihovsky, jonka kirjeestä teoria Baconista kirjoittajana sai alkunsa, oli kirjoitusten asiantuntija. Hän oli aikoinaan nähtävästi keksinyt salakirjoituksen, jota piti mahdottomana tulkita, jollei tiennyt sen avainta. Siitä syntyi teoria, että hän kirjoitti Voynichin käsikirjoituksen omalla salakirjoituksellaan ja testasi sen toimivuutta käyttäen Bareschia "koekaniinina". Teorian mukaan kun Kircher oli julkaissut kirjan koptin kielestä, Mnihovsky ajatteli, että Bareschi olisi parempi testauskohde. Mnihovsky ehdotti Bareschille, että tämä pyytäisi apua jesuiitalta. Sitten Mnihovsky olisi keksinyt Robert Bacon -teorian innostaakseen Bareschia. Teorialle ei kuitenkaan ole pitäviä todisteita.


title: Voynichin käsikirjoitus

text: Yhtenä monien joukosta Voynichin käsikirjoitusta on yrittänyt ratkaista syöpätutkija ja harrastelijapohjainen koodinmurtaja tohtori Leonell Strong. Strongin mukaan selitys käsikirjoituksen kirjaimiin oli "omalaatuinen järjestelmä, jossa oli käytetty useita kirjaimistoja". Strongin mukaan käsikirjoituksen tekstistä kävisi ilmi, että sen olisi 1500-luvulla kirjoittanut englantilainen Anthony Ascham. Samainen Ascham on kirjoittanut myös vuonna 1550 ilmestyneen kirjan "A Little Herbal" ('Pieni kasvioppi'). Ascham-teoriaa on vastustettu, vaikka Voynichin käsikirjoituksessa on kuvituksesta päätellen kasveja käsitteleviä kappaleita. Ei tiedetä, mistä Ascham olisi saanut tietoonsa erilaisia kirjaimistoja ja riittävästi tietoa salakirjoituksesta.


title: Voynichin käsikirjoitus

text:
USA:ssa asuva Sukhwant Singh on tutkinut käsikirjoitusta ja kyennyt kääntämään sen kaikista osioista tekstejä.
Kirja jakautuu neljään osaan, se on kirjoitettu 1500-luvun alkupuolella, jolloin Khojki oli laajemmin käytössä. Kirjan omisti "pyhä" mies joka kulki kaupunkista kaupunkiin ja jonka tietämyksen ja faktojen tuntemisen perusteella hoidettiin vammoja, masennusta, pahoja unia, avioliittoja, liiketoimia jne. Tämä mies antoi suositteluja miten asiat tulisi tehdä. Kirjassa käsitellään myös millaisia naiset ovat riippuen siitä minkä tyyppisiä hiukset ja mitä vaatteita hänellä on, mitä voi odottaa miehen toiselta vaimolta jne. Mitä tehdä, jos joku on noiduttu ja mistä sen tietää ja suositukset miten siitä pääsee eroon. Kirjaa ei ole kirjoitettu muiden luettavaksi ja se kulki perheessä Isältä Pojalle tai jollekin kyvykkäämmälle, jonka "Mahajan" opetti ja koulutti oppipojakseen. Sukhwant Singh on tehnyt aiheesta myös lukuisia youtube-videoita useilla kielillä.


title: Voynichin käsikirjoitus

text: 1970-luvulla Voynichin käsikirjoituksen parissa työskennellyt Yhdysvaltain laivaston koodinmurtaja Prescott Currier päätteli, että "kasvikappale" on kirjoitettu kahdessa erässä. Currierin mukaan tekstin käsialassa on selvää vaihtelua. Hän oli sitä mieltä, että Voynichin käsikirjoitus oli kahden tai useamman tekijän kirjoittama. Eri kirjoittajat olisivat olleet eri alojen tuntijoita ja eri ajoilta, mutta käyttäneet samaa kirjaimistoa. Viimeaikaiset tutkimukset ovat kyseenalaistaneet tämän teorian. Kirjaa tutkinut käsiala-asiantuntija piti sitä yhden ja saman kirjoittajan kirjoittamana. Lisäksi eri lukuja tutkittaessa käsialassa on havaittu asteittaista muuttumista. Currierin havainnot saattavat johtua yksinkertaisesti siitä, että teksti on kirjoitettu kahdessa vaiheessa, joiden välillä on kulunut pitkä aika.


title: Voynichin käsikirjoitus

text: Teoksen sisältö ja tarkoitus on yhtä tuntematon kuin sen kirjoittaja. Kirjan alkuperästä ja sisällöstä on erilaisia arvailuja. Kirjaa on arveltu muun muassa kasvitieteelliseksi tutkielmaksi, lääketieteelliseksi teokseksi ja alkemistiseksi teokseksi. Se saattaa olla pelkkä hyödynsaamismielessä tehty huijaus.


title: Voynichin käsikirjoitus

text: Kirjan ensimmäinen luku sisältää kuvituksesta päätellen kasvitiedettä. Kuvien kasveja ei kuitenkaan yleensä ole tunnistettu vertailtaessa niitä nykyisin tunnettuihin kasveihin tai käsikirjoituksen aikaisiin tyyliteltyihin kuviin kasveista. Jokseenkin varmasti on tunnistettu vain muutama kasvi. Ensimmäisen luvun kuvat muistuttavat "lääkeluvun" kuvia, mutta ovat ikään kuin puhtaaksi piirrettyjä versioita niistä. Ensimmäisen luvun kuvissa epäselvät kohdat on kuitenkin täytetty itse keksityn oloisilla kuvilla. Näyttää siltä, että monet kasvikuvat ovat yhdistelmiä eri kasvien osista: varsi yhdestä, lehdet toisesta ja kukat kolmannesta.


title: Voynichin käsikirjoitus

text: Robert S. Brumbaugh uskoi, että yksi kuvista esittää Amerikan mantereen auringonkukkaa. Jos asia on näin, se helpottaa käsikirjoituksen iän arviointia ja avaa mielenkiintoisia vaihtoehtoja sen alkuperästä. Auringonkukka nimittäin kasvaa luonnostaan vain Amerikassa, ja Kolumbus löysi Amerikan vuonna 1492 – Eurooppaan hän palasi 1493. Jos kuva siis esittää auringonkukkaa, kirja ei voi olla vanhempi kuin vuodelta 1493. Kuvan kasvin yhdennäköisyys auringonkukkaan on melko vähäinen. Kasvi voi olla yhdistelmä useista eri kasveista. Myöskään ei tunneta kuvien kokoa ja mittasuhteita verrattuna todelliseen auringonkukkaan. Kuva voi esittää mitä tahansa auringonkukan sukulaiskasvia, joita taas elää useita myös "vanhalla mantereella".


title: Voynichin käsikirjoitus

text: "Biologisen" luvun altaat ja putket saattavat viitata alkemiaan. Se sopisi kuvaan siinäkin tapauksessa, että kirja sisältäisi lääketieteellisten yhdisteiden valmistusohjeita. Aikakauden alkemiakirjoille oli kuitenkin tyypillistä yhteinen kuvakieli, jossa materiaaleja ja kemiallisia prosesseja edustivat tietyt kuvat ja alkemialliset merkit. Esimerkiksi tarkoittaa rautaa, eikä Voynichin käsikirjoituksesta voi varmasti tunnistaa yhtäkään tällaista merkkiä.


title: Voynichin käsikirjoitus

text: Muinaisten kasvioiden asiantuntija Sergio Toresella on esittänyt, että Voynichin käsikirjoitus on saattanut olla väärennetty alkemistinen kasvio, jota "huijarilääkäri" saattoi pitää mukanaan vain tehdäkseen vaikutuksen asiakkaisiinsa. Sillä ei siis olisi mitään tekemistä varsinaisen alkemian kanssa. Tällaisten kirjojen valmistus oli tuohon aikaan ilmeisesti pienteollisuuden muoto Pohjois-Italiassa. Kirjat kuitenkin poikkeavat Voynichin käsikirjoituksesta paitsi tyyliltään ja ulkoasultaan, myös siksi että ne on kirjoitettu selkokielellä.


title: Voynichin käsikirjoitus

text: Astrologialla oli käsikirjoituksen oletettuna kirjoitusajankohtana usein suuri merkitys kasvien keräämisessä, suoneniskennässä ja muissa lääketieteellisissä menetelmissä. Tämä käy ilmi esimerkiksi Nicholas Culpeperin kirjoista. Voynichin käsikirjoituksessa on selvästi tunnistettavia eläinradan merkkejä ja kaavio, joka mahdollisesti kuvaa jo teoksen kirjoittamisen aikana tiedossa olleita paljain silmin näkyviä planeettoja. Siitä huolimatta kuvia tai tekstiä ei ole kyetty tulkitsemaan tunnettujen eurooppalaisten tai muiden astrologisten perinteiden mukaan.


title: Voynichin käsikirjoitus

text: "Astronomialuvun" pyöreä kehä esittää epäsäännöllistä hahmoa, jossa on neljä käyrää haaraa. Jotkut ovat tulkinneet sen kuvaksi galaksista. Tällainen kuva voidaan saada vain kaukoputken avulla. Toiset piirrokset taas on tulkittu mikroskoopilla nähdyiksi soluiksi, mikä viittaisi siihen, että käsikirjoituksen kirjoittamisajankohta olisi sittenkin uuden ajan alussa eikä keskiajalla. Pyöreän kehän yhdennäköisyys galakseihin on kuitenkin kyseenalainen. "Galaksin" keskimmäinen osa näyttää tarkemmin tutkittaessa pikemminkin vesialtaalta. Lisäksi jotkut kuvat muistuttavat merisiilejä.


title: Julius Ailio

text: Julius Edvard Ailio (vuoteen 1897 Ax) (19. heinäkuuta 1872 Loppi – 4. maaliskuuta 1933 Helsinki) oli suomalainen arkeologi ja sosiaalidemokraattinen poliitikko. Hän oli Muinaistieteellisen toimikunnan Museoviraston esihistoriallisen osaston johtaja 1898–1905. Hänen suurteoksensa vuodelta 1909 käsittelee Suomen kivikautisia asuinpaikkoja. Ailio on tutkinut useita merkittäviä kivikautisia asuinpaikkoja, Rapolan muinaislinnaa ja Pattijoen Kastellin jätinkirkkoa.


title: Julius Ailio

text: Julius Ailion vanhemmat olivat kansakoulun opettaja Johan Ax ja hänen puolisonsa Johanna Ax. Ailio suoritti filosofian lisensiaatin tutkinnon 1909 toimien sen jälkeen Helsingin yliopiston arkeologian dosenttina 1910–1926. Ailion väitöskirja (1922) käsitteli Venäjän kivikauden kysymyksiä. Muinaistieteellisen toimikunnan / Kansallismuseon / esihistoriallisen osaston johtaja hänestä tuli 1920. Hän oli siviilitoimituskunnan päällikkönä ja senaattorina Tokoin senaatissa vuonna 1917 ja Tannerin hallituksen opetusministerinä 1926–1927. Kansanedustajana Ailio toimi sosiaalidemokraattisen puolueen edustajana vuosina 1919–1921 ja 1924–1933.


title: Julius Ailio

text: Hän oli Työväen akatemian johtokunnan ensimmäinen puheenjohtaja vuosina 1924–1933. Hänet on haudattu Kauniaisiin Työväen akatemian puutarhaan. Kallion kyljessä olevaan osittain luonnon muovaamaan syvennykseen louhittiin erikseen hylly, johon tuhkauurna sijoitettiin. Päälle kiinnitettiin metallinen muistolaatta.


title: Michelle Pfeiffer

text:
Michelle Marie Pfeiffer (s. 29. huhtikuuta 1958 Santa Ana, Kalifornia) on
yhdysvaltalainen näyttelijä. Hän on saanut kolme Oscar-ehdokkuutta.


title: Michelle Pfeiffer

text: Michelle Pfeiffer syntyi Santa Anassa, Kaliforniassa. Hänen vanhempansa ovat Dick Pfeiffer ja Donna Taverno. Hänellä on isoveli ja kaksi pikkusiskoa. Pfeifferilla on hollantilaisia, saksalaisia, irlantilaisia, ruotsalaisia ja sveitsiläisiä sukujuuria. Pfeiffer kävi Fountain Valley High Schoolia Orangen piirikunnassa, josta hän valmistui vuonna 1976. Hän työskenteli myös ajoittain valintamyymälässä.


title: Michelle Pfeiffer

text: Pfeiffer nousi tähdeksi elokuvan "Scarface – arpinaama" myötä, jossa hän näytteli yhtä päärooleista. Hänen elokuvauransa kulta-aikaa olivat 1980-luvun loppuvuodet ja 1990-luvun alkupuoli, jolloin hän sai kaikki Oscar-ehdokkuutensa, elokuvista "Valheet ja viettelijät" (1988), "Loistavat Bakerin pojat" (1989) sekä "Love Field" (1992). Muita hänen tähdittämiään elokuvia ovat muun muassa "Batman – paluu", "Eräänä kauniina päivänä" ja "Salaisuus pinnan alla".


title: Michelle Pfeiffer

text: Pfeiffer on naimisissa käsikirjoittaja David E. Kelleyn kanssa. Heillä on kaksi lasta.